

KRAPINSKO - ZAGORSKA ŽUPANIJA

DJEČJI VRTIĆ BUBAMARA

DONJA STUBICA

Toplička 27/A

49240 Donja Stubica  
Tel/fax: 049/287-724  
e-mail: djecji.vrtic.bubamara@kr.t-com.hr

**GODIŠNJE IZVJEŠĆE O OSTVARIVANJU PLANA I PROGRAMA RADA DJEČJEG VRTIĆA BUBAMARA ZA ODGOJNO-OBRAZOVNU 2021./2022. GODINU**

RAVNATELJICA: SNJEŽANA BENKO

Donja Stubica, kolovoz 2022.

**Sadržaj:**

[1. UVOD 5](#_Toc114055999)

[1.1. Programi Dječjeg vrtića Bubamara 6](#_Toc114056000)

[1.2. Pripravnici i studenti 6](#_Toc114056001)

[2. USTROJSTVO RADA 7](#_Toc114056002)

[3. MATERIJALNI UVJETI 9](#_Toc114056003)

[4. NJEGA I SKRB ZA TJELESNI RAST I ZDRAVLJE DJECE 13](#_Toc114056004)

[4.1. Zaštita na radu 13](#_Toc114056005)

[4.2. Higijensko – epidemiološki nadzor 13](#_Toc114056006)

[4.3. Aktivnosti i sadržaji ostvareni na području zdravstvene zaštite: 13](#_Toc114056007)

[4.4. Izvješće zdravstvenog voditelja 14](#_Toc114056015)

[4.4.1. Higijensko-epidemiološki nadzor 14](#_Toc114056016)

[4.4.2. Osiguravanjem fizičkih sigurnosnih uvjeta za boravak djece 15](#_Toc114056017)

[4.4.3. Nadzor i prilagođavanje HACCP sustava 16](#_Toc114056018)

[4.4.4. Rad na području prehrambenih navika i standarda 16](#_Toc114056019)

[4.4.5. Rad na području svakodnevne tjelesne aktivnosti 17](#_Toc114056020)

[4.4.6. Suradnja s odgojiteljima 17](#_Toc114056021)

[4.4.7. Suradnja sa stručnim timom i ravnateljem 18](#_Toc114056022)

[4.4.8. Suradnja s roditeljima 19](#_Toc114056023)

[4.4.9. Suradnja sa stručnim službama izvan vrtića 19](#_Toc114056024)

[4.4.10. Preventivna zdravstvena zaštita, zdravstveni odgoj djece i djelatnika 19](#_Toc114056025)

[4.4.11. Statistika pobola i evidencija težih ozljeda 20](#_Toc114056026)

[4.4.12. Stručno usavršavanje 22](#_Toc114056027)

[4.4.13. Projekcija za sljedeću godinu 22](#_Toc114056028)

[5. ODGOJNO – OBRAZOVNI RAD 23](#_Toc114056029)

[5.1. TJELESNI I PSIHOMOTORNI RAZVOJ 23](#_Toc114056030)

[5.2. SOCIO – EMOCIONALNI RAZVOJ I RAZVOJ LIČNOSTI 23](#_Toc114056031)

[5.3. SPOZNAJNI RAZVOJ 24](#_Toc114056032)

[5.4. GOVOR, KOMUNIKACIJA, IZRAŽAVANJE I STVARALAŠTVO 24](#_Toc114056033)

[5.5. PROJEKTI 24](#_Toc114056034)

[5.5.1. Timski projekti na razini ustanove 24](#_Toc114056035)

[5.5.2. Projekti po odgojnim skupinama tijekom godine: 30](#_Toc114056036)

[5.6. TABLICA AKTIVNOSTI 35](#_Toc114056037)

[5.7. PROGRAM PREDŠKOLE 38](#_Toc114056038)

[5.7.1. Govor, komunikacija, izražavanje i stvaralaštvo 38](#_Toc114056039)

[5.7.2. Socio – emocionalni razvoj 38](#_Toc114056040)

[5.7.3. Spoznajni razvoj 38](#_Toc114056041)

[5.7.4. Tjelesni i psihomotorni razvoj 39](#_Toc114056042)

[5.8. MALE VEZILJE 39](#_Toc114056043)

[5.9. FOLKLORNA SKUPINA 39](#_Toc114056044)

[5.10. CAP PROGRAM 40](#_Toc114056045)

[6. STRUČNO USAVRŠAVANJE I NAOBRAZBA 43](#_Toc114056046)

[6.1. Stručno usavršavanje u ustanovi 43](#_Toc114056047)

[6.2. Stručno usavršavanje izvan ustanove 44](#_Toc114056048)

[7. SURADNJA S RODITELJIMA 45](#_Toc114056049)

[8. SURADNJA S DRUŠTVENOM SREDINOM 46](#_Toc114056050)

[9. VREDNOVANJE 48](#_Toc114056051)

[9.1. Vanjsko vrednovanje 48](#_Toc114056052)

[9.2. Samovrednovanje 48](#_Toc114056053)

[10. OSTVARENJE PLANA STRUČNOG SURADNIKA PSIHOLOGA 50](#_Toc114056054)

[10.1. u odnosu na dijete: 50](#_Toc114056055)

[10.2. u odnosu na roditelje: 50](#_Toc114056056)

[10.3. u odnosu na odgojitelje: 51](#_Toc114056057)

[10.4. stručno usavršavanje izvan ustanove: 51](#_Toc114056058)

[10.5. ostali poslovi: 52](#_Toc114056059)

[11. OSTVARENJE PLANA STRUČNOG SURADNIKA LOGOPEDA 53](#_Toc114056060)

[11.1. RAD S DJECOM 53](#_Toc114056061)

[11.1.1. Realizirane zadaće iz prevencije, probira, otkrivanja, procjene i dijagnostike: 53](#_Toc114056062)

[11.1.2. Realizirane zadaće iz terapije: 54](#_Toc114056063)

[11.1.3. Realizirane zadaće u radu s djecom u godini pred polazak u školu (školskim obveznicima): 55](#_Toc114056064)

[11.1.4. Realizirane zadaće u radu s djecom s posebnim potrebama: 56](#_Toc114056065)

[11.2. SURADNJA S RODITELJIMA 57](#_Toc114056066)

[Realizirane zadaće iz suradnje s roditeljima: 57](#_Toc114056067)

[11.3. SURADNJA S ODGOJITELJIMA 58](#_Toc114056068)

[Realizirane zadaće iz suradnje s odgojiteljima: 58](#_Toc114056069)

[11.4. RAD U STRUČNOM TIMU 59](#_Toc114056070)

[Realizirane zadaće iz suradnje sa stručnim timom: 59](#_Toc114056071)

[11.5. SURADNJA S RAVNATELJEM 59](#_Toc114056072)

[Realizirane zadaće iz suradnje s ravnateljicom: 59](#_Toc114056073)

[11.6. INDIVIDUALNO STRUČNO USAVRŠAVANJE 60](#_Toc114056074)

[Realizirano individualno stručno usavršavanje 60](#_Toc114056075)

[11.7. OSTALI POSLOVI 61](#_Toc114056076)

[11.8. POVEZIVANJE I SURADNJA S DRUŠTVENOM SREDINOM 62](#_Toc114056077)

[12. OSTVARENJE PLANA RAVNATELJA 63](#_Toc114056078)

[12.1. Stručna usavršavanja 65](#_Toc114056079)

[13. FINANCIRANJE 67](#_Toc114056080)

# UVOD

Dječji vrtić Bubamara je predškolska ustanova koja ostvaruje programe odgoja i obrazovanja s ciljem osiguravanja kvalitetnih uvjeta za optimalan razvoj što većeg broja predškolske djece s područja grada Donja Stubica i okolnih mjesta i gradova koji nemaju predškolsku ustanovu, sa željom i obvezom da pomogne roditeljima u brizi za sigurnost i odgoj djece.

Tijekom pedagoške godine 2021./2022. trudili smo se maksimalno moguće ostvariti Godišnji plan i program rada usvojen u rujnu 2021. godine. Cijela odgojno - obrazovna godina bila je praćena epidemijom virusa COVID- 19 te se radilo uz pridržavanje propisanih epidemioloških mjera.

Način rada i kriteriji kvalitete odgojno - obrazovne prakse koju provodimo u našem vrtiću temelje se na načelima Nacionalnog kurikuluma, Godišnjem planu i programu te Kurikulu ustanove. Radili smo na unaprjeđenju kvalitete odgojno - obrazovne prakse. Smjer u kojem idemo temelji se na suvremenom shvaćanju djeteta, humanističkim vrijednostima i znanstvenom pristupu. Dijete i njegov cjeloviti razvoj koji je praćen, dokumentiran i vrednovan unutar ustanove, osnova je razvoja našeg kurikula. Razvojno primjeren kurikul promoviramo gradeći partnerske odnose s roditeljima koje uključujemo u zajedničko promišljanje dobrobiti djeteta i njegova optimalnog razvoja.

Dječji vrtić Bubamara je tijekom 2021./2022. godine redovnim programom obuhvaćao djecu od navršene prve godine života do polaska u osnovnu školu. U provedbi Godišnjeg plana i programa i Kurikula vodimo se objektivnim znanstvenim pristupom temeljenim na opažanju, dokumentiranju i vrednovanju odgojno - obrazovne prakse u nekoliko segmenata: analizi zdravstvene, pedagoške i ostale dokumentacije; planiranju, praćenju i vrednovanju odgojno – obrazovnog procesa (tjedno); implementacijom spoznaja i vještina dobivenih temeljem istraživanja tema od posebnog interesa odgojitelja (godišnje); procjenama odgojitelja putem Godišnjeg izvješća za odgojnu skupinu (na kraju odgojno obrazovne godine); različitim oblicima dokumentiranja aktivnosti djece i dokumentiranja aktivnosti odgojitelja; anketama i procjenama uspostavljenih suradničkih odnosa s roditeljima. Nastojali smo kritički promišljati vlastitu praksu, te podizati kvalitetu odgojno - obrazovnog procesa usklađenog sa stvarnim potrebama djeteta.

Početkom odgojno - obrazovne godine u ustanovu je upisano 154djece, a do kraja odgojno – obrazovne godine u ustanovi je boravilo 156 djece. Rad se odvijao u tri jasličke i pet vrtićkih dobnih skupina. U svim našim aktivnostima i realizaciji programa imali smo pomoć i podršku roditelja. Vrtić i obitelj moraju djelovati kao usklađena zajednica, jer će samo tako naša djeca osjetiti da ih roditelji i mi volimo onakve kakvi jesu, poštujemo, prihvaćamo njihove želje i potrebe te im tako pomažemo da izrastu u sretne i zadovoljne ljude. U

povezivanju roditelja i vrtića želimo biti što transparentniji, informirati roditelje o svemu što se u vrtiću događa, poticati ih da sudjeluju u kreiranju programa. Roditelji često od odgojitelja traže stručnu pomoć, što je znak da stječu sve više povjerenja u naše stručno znanje i sposobnosti.

U ljetnom periodu nije bilo nikakvih problema. Krajem svibnja i početkom lipnja su provedene ankete za godišnji odmor djece te se je prema tim rezultatima organizirao godišnji odmor odgojitelja na način da je u periodu veće dolaznosti djece (prva polovica srpnja i kraj kolovoza) radio veći broj odgojitelja. S druge strane, u periodu manje prisutnosti djece (kraj srpnja i prva polovica kolovoza) godišnji odmor je koristio veći broj odgojitelja. Na taj način smo izbjegli veliki broj djece po skupinama. U odnosu na ankete, tjedna dolaznost djece tijekom srpnja i kolovoza je bila manja za 10-ak djece ili više, ali nikada veća u odnosu na ankete. Ankete su pomogle i kod racionalnog planiranja jelovnika i nabave hrane.

# Programi Dječjeg vrtića Bubamara

* Redovni cjelodnevni (10–satni) program
* Program predškole -kraći program predškole za djecu koja nisu polaznici vrtića
* Program igraonice – za djecu koja nisu polaznici vrtića

Program rada s potencijalno darovitom djecom dobio je pozitivno stručno mišljenje Agencije za odgoj i obrazovanje te smo krajem mjeseca kolovoza dobili Suglasnost Ministarstva znanosti i obrazovanja za provedbu ovog programa u našem vrtiću. S novim programom krećemo s novom odgojno – obrazovnom godinom.

# Pripravnici i studenti

Odgojiteljica zaposlena u statusu odgojitelja - pripravnika uspješno je ostvarila plan i program pripravničkog staža u periodu od 1. 9. 2021. do 31.08.2022. godine.

Stručna praksa studenata ranog i predškolskog odgoja (njih 3) realizirana je tijekom siječnja, veljače, ožujka i travnja 2022. godine.

# USTROJSTVO RADA

U prizemlju objekta boravila su djeca vrtićkog uzrasta raspoređena u pet dobnih skupina i polaznici predškole. Program igraonice se nije odvijao zbog nedovoljnog broja zahtjeva (samo dva).

Na katu su boravila djeca jasličkog uzrasta u tri dobne skupine.

Usluge vrtića i jaslica koristila su uz djecu s područja Grada Donja Stubica i djeca iz Općine Gornja Stubica.

Ustrojstvo rada vrtića i jaslica vremenski je bilo usklađeno s radnim vremenom i potrebama roditelja.

Rad se odvijao svakodnevno (osim subote) od 5,30 –15,30 sati, a do 17,00 sati je bio organiziran produženi boravak djece - dežurstvo.

Primarni program provodio se u pet vrtićkih dobnih skupina– mlađoj, srednjoj, mješovitoj, starijoj I. i starijoj II. skupini te tri jasličke skupine.

|  |  |  |
| --- | --- | --- |
| Vrtić | Mlađa skupina | 20 djece |
|  | Srednja skupina | 24 djece |
|  | Starija I. skupina | 23 djece |
|  | Starija II. Skupina | 25 djece |
|  | Mješovita skupina | 15 djece |
| Jaslice | Mlađa skupina | 14 djece |
|  | Starija skupina | 20 djece |
|  | Mješovita skupina | 15 djece |
| Ukupno |  | 156 djece |

U pet vrtićkih skupina radilo je 10 odgojitelja, a u jaslicama 7 odgojitelja.

S radom je na jesen prvi puta krenula nova mješovita jaslička skupina zbog velikog broja zahtjeva za upis djece jasličke dobi. Godišnjim planom i programom rada za 2021./2022. godinu planirano je upisivanje 156 djece, a samim time i otvaranje osme skupine (mješovite jasličke). Veći dio godine u novootvorenoj skupini su radile tri odgojiteljice.

Program predškole u Dječjem vrtiću (jedna grupa) provodio je odgojitelj zaposlen na neodređeno vrijeme za obavljanje poslova u programu predškole za djecu koja ne pohađaju vrtić i igraonicu. Zbog malog broja djece, a samim time i neisplativosti, djeca koja spadaju u područne škole Vučak i LepaVes program predškole su pohađala također u vrtiću.

|  |  |  |  |
| --- | --- | --- | --- |
| PODACI O DJELATNICIMA | | | |
| ZAPOSLENICI PO STRUKTURAMA | | BROJ IZVRŠITELJA | UGOVORENO RADNO VRIJEME (TJEDNO SATI) |
| 1. | Ravnateljica | 1 | 40 |
| 2. | Psihologinja | 1 | 28 |
| 3. | Logopedinja | 1 | 40 |
| 4. | Zdravstveni voditelj | 1 | 12  (od 1. 1. 2022. 20 sati) |
| 5. | Odgojiteljice | 17 | 40 |
| 6. | Voditeljica računovodstva | 1 | 40 |
| 7. | Glavna kuharica | 1 | 40 |
| 8. | Pomoćna kuharica | 1 | 40 |
| 9. | Spremačice | 3 | 40 |
| 10. | Domar | 1 | 40 |

# MATERIJALNI UVJETI

Za kvalitetu rada ustanove područje prostorno - materijalnih i tehničkih uvjeta rada je od velike važnosti. Na življenje i učenje djece, ali i odraslih, utječe svaka intervencija u prostoru koja može osnažiti, ali i osiromašiti proces učenja. Sam objekt dječjeg vrtića u kojem borave djeca jasličkog i vrtićkog uzrasta u potpunosti odgovara svojoj namjeni. Vanjski i unutarnji prostor lijepo je uređen za boravak djece i djelatnika. Unutarnji prostor sadrži osam prostorija za boravak djece, odgovarajući sanitarni prostor za djecu i osoblje, dvoranu za tjelesnu i zdravstvenu kulturu, blagovaonicu, kuhinju i poslovni prostor (računovodstvo, ravnateljica, psiholog, zdravstveni voditelj i logoped).

Osim unutarnjeg prostora, vanjski čine zelene površine ispred ustanove koje su lijepo uređene i zasađene cvijećem, velika terasa i vanjsko igralište.

Redovito su izvršavani popravci polica, stolova i stolica, sprava na igralištu.

Velika pažnja je posvećena uređenju unutarnjeg prostora za igru i boravak djece. Naglasak je stavljen na opremanje prostora bogatstvom materijala u kojemu će dijete izraziti svoj simbolički izričaj te biti u interakciji s prostorom. S tim ciljem, odgojitelji i stručni tim propituju i promišljaju, te izražavaju potrebe za opremanjem skupina.

U obogaćenom i poticajnom okruženju djeci se nude brojne mogućnosti eksperimentiranja, istraživanja, stjecanja i provjeravanja novih spoznaja. Namještaj je prilagođen uzrastu i sigurnosti djece uz mogućnost mijenjanja njegove namjene i kombiniranja u razne forme.

U želji da vrtić bude mjesto smislenog i kvalitetnog življenja, učenja i razvoja djece prostor je koncipiran kao radionica za istraživanje i mjesto za grupno i individualno stjecanje novih znanja. Stoga smo djeci omogućili svakodnevno aktivno bavljenje mnogobrojnim aktivnostima, istraživanje, manipuliranje, eksperimentiranje s različitim predmetima, materijalima, te aktivno sudjelovanje u životno - praktičnim aktivnostima. Djeca uče putem materijala za realizaciju programa za rad s djecom i didaktike. U vrtiću su se redovito vršili pregledi od strane zaštite na radu, kao i sanitarni pregledi, protupožarni aparati redovito su se pregledavali, a kutije s prvom pomoći redovito su se nadopunjavale.

Tijekom ljetnih mjeseci okrečene su sobe dnevnog boravka djece te garderoba i hodnici prema potrebi.

Dopunili smo vrtićku knjižnicu novim slikovnicama, kao i stručnom literaturom potrebnom odgojiteljima za rad i stručno usavršavanje.

U suradnji sa Svjetskom zakladom za promicanje pismenosti kroz inicijativu i organizaciju mame Jelene Ribić Pavelić, ambasadorice za pismenost za godinu 2021., u našem vrtiću se u mjesecu rujnu odvijao Mjesec priča. U sklopu projekta vrtić su posjetila tri gostujuća predavača. Predavanje na temu „Priča o roditeljstvu“ održao je sociolog Bruno Šimleša, a „Priču o tantrumima“ ispričao je psiholog, psihoterapeut i praktičar terapije igrom Damir Oštarčević. Predavanja su bila namijenjana roditeljima i zaposlenicima vrtića. Autorica slikovnica za djecu o Žirafi Suli Maja Šimleša je našim vrtićancima predstavila svoje slikovnice i kroz razgovor i interakciju s djecom podijelila svoju ljubav za čitanjem i pričanjem priča. U sklopu projekta vrtić je dobio slikovnice za djecu u vrijednosti 2000 kn.

Na samom početku odgojno – obrazovne godine od Socijalne zadruge Druga prilika nabavljen je namještaj i garderobni ormari za mlađu i mješovitu jasličku skupinu u vrijednosti 13.162,50 kn.  
Nabavljeno je posteljno rublje firme Goricateks za 1.600,00 kn.

Stara i dotrajala oprema za čišćenje firme Bent zamijenjena je novom za 1.249,85 kn.

U Opremi Radman nabavljeno je suđe i tava u vrijednosti 5.077,50 kn.

U trgovini D.I.A. nabavljeni su podbradci za djecu jasličke dobi i kuhinjske krpe u vrijednosti 657,00 kn.

Nabavljena je radna odjeća za sve odgojitelje, stručnu suradnicu psihologinju, zdravstvenog voditelja, spremačice, kuharice i domara u vrijednosti 7.306,00 kn od firme Tehnotrade.

Stolarija Lisak izradila je zaštite za radijatore koje su nedostajale u hodnicima i kupaonama za 13.312,50 kn.

U Trgovini Ana nabavljena je obuća za zaposlenike.

Bazen za loptice u jasličkoj skupini je zbog dotrajalosti trebalo istapecirati. Radove je izvršila Tapetarija Tap – Art iz Donje Stubice 3.450,00 kn.

Nabavljeni su novi kuhinjski uređaji (štednjak, kotao i friteza) od firme Tramont za 69.971,25 kn. Postavljanju uređaja prethodila je izrada projektne dokumentacije „Strojarski projekt – Instalacija plina i ventilacije“ u vrijednosti 6.210,00 kn. Firma Zivtica izradila je projekt za električne instalacije u kuhinji. Cijena projekta bila je 6.250,00 kn. Srušen je i ponovno sazidan zid u sredini kuhinje na koji se postavljaju novi uređaji. Izvršeni su radovi na instalacijama plina, vode i električnim instalacijama, zamijenjen je kompletan ormar za struju u kuhinji i postavljen potpuno novi sustav ventilacije (nova napa). Radovi su se odvijali tijekom mjeseca kolovoza 2022. godine.

Od Mario Comerca nabavljen je program za uplatnice u vrijednosti 11.250,00 kn.

Psihologinja Alma Kapetanović prošla je edukaciju za vođenje programa darovitih u Centru za poticanje darovite djece Bistrić u vrijednosti 3.500,00 kn.

Firma Energoatest izvršila je redovita ispitivanja hidranata, kotlovnice, zaštite na radu za 5.250,00 kn.

Firma Tuttoluxo izvršila je redoviti servis i zamjenu dotrajalih dijelova pročišćivača vode za 1.660,00 kn.

Zbog dotrajalosti i kvara stari printer za stručne suradnike i odgojitelje zamijenjen je novim u vrijednosti 1.395,00 kn.

Firma Metro MK uvela je Internet po svim skupinama, uredima i dvorani kako bi svi odgojitelji, stručni suradnici, računovotkinja i ravnateljica imali kvalitetan pristup internetu što do sada nije bio slučaj. Cijena opreme i radova bila je 48.512,50 kn.

Uplaćeno je 1.000,00 kn za prijavu dvije odgojiteljice na Montessori edukaciju koja kreće na jesen kako bi po završetku mogli formirati skupinu koja bi radila po Montessori načelima.

Nabavljena su i postavljena dva klima uređaja za mlađu jasličku i stariju vrtićku skupinu u vrijednosti 13.458,00 kn.

Vododom Peštaj izvršio je kompletnu sanaciju kupaone mlađe jasličke skupine za 51.170,00 kn, te sanaciju oštećenja fasade na terasama mlađe i starije jasličke skupine (nabava i montaža pločica) za 3.600,00 kn.

Za projekt „Logopedska čekaonica“ odobrena su 100 % bespovratna sredstva u iznosu od 7.583,77 eura od strane Europske unije. Iz projekta je do sada iskorišteno 5.702,58 kn za nabavu slikovnica i materijala potrebnog za izradu poticaja koji će se koristiti u logopedskoj terapiji te stručno usavršavanje Naklade Slap na kojem je sudjelovala naša logopetkinja Marija Brezak.

Uz raznovrsna didaktička sredstva i pomagala u suradnji s roditeljima prikupljali smo pedagoški neoblikovane materijale za rad i igru i njima gotovo svakodnevno dopunjavali sobe dnevnog boravka.

Poslali smo nekoliko zahtjeva za donaciju koji su nam odobreni. Tako nam je tvrtka *Valoviti papir Dunapack d.o.o.* iz Zaboka donirala karton. *Niskogradnja Hren d.o.o.* iz Donja Stubice donirala nam je pijesak za pješčanik te zemlju kojom smo ispunili rupe i neravnine na igralištu. *Hrvatske šume*, tj. *Šumarija Donja Stubica* donirala je višemetarsko drvo (2 m³ hrast) u novčanoj protuvrijednosti 400,00 kn bez PDV-a za izradu drvenih klupa i uređenje vanjskog igrališta Dječjeg vrtića za kvalitetniji boravak djece. Tu je i tradicionalna donacija Trgostila iz Donje Stubice u vidu Nikolinjskih poklona za djecu Dječjeg vrtića. IPA HRVATSKA SEKCIJA (Međunarodno policijsko udruženje) je kao i prijašnjih godina donirala prometne bojanke za djecu čiji sadržaj doprinosi većoj sigurnosti djece u prometu.

Odgojitelji su u suradnji s roditeljima tijekom godine zahvaljujući donacijama raznog oblikovanog i neoblikovanog materijala opremali formirane centre aktivnosti u svojim skupinama.

U novoj odgojno - obrazovnoj godini i dalje će se uređivati i nadopunjavati igralište novim spravama, poligonima i igračkama.

# NJEGA I SKRB ZA TJELESNI RAST I ZDRAVLJE DJECE

# Zaštita na radu

Svi djelatnici na svom radnom mjestu koriste zaštitnu odjeću i obuću, redovito su upućivani na sanitarne preglede kako je određeno zakonom, a novi djelatnici su upućeni na obuku zaštite na radu i protupožarne zaštite i uspješno je položili. Svi zaposlenici su upoznati s radom na siguran način, protokolima ponašanja u izvanrednim situacijama, a osposobljeni je tim za zaštitu i spašavanje.

Ormarići i kutije prve pomoći postavljene su na tri strateški različita mjesta u ustanovi tako da je materija za pružanje prve pomoći svima lako dostupan, a materijali su redovito nadopunjavani.

# Higijensko – epidemiološki nadzor

Zavod za javno zdravstvo KZŽ provodio je sukladno zakonskim propisima i ugovorima sanitarne preglede i uzimanje uzoraka za analizu hrane i vode, briseve ruku djelatnica u kuhinji, briseve pribora za jelo i radnih površina. Svi nalazi su zadovoljili propisane kriterije.

Dezinsekciju i deratizaciju prostora provodilo je poduzeće Salubris d.o.o. sukladno sklopljenom ugovoru. Nisu evidentirane pojačane infestacije.

Dezinfekcija sanitarnih čvorova provodi se najmanje tri puta dnevno, stolovi koji služe za konzumaciju obroka dezinficirali su se prije podjele i nakon konzumacije obroka. Igračke su dezinficirane najmanje jednom tjedno, a tkanine i plišanci oprani u perilici.

Svako dijete ima zasebno označen krevet i posteljinu koja se mijenja najmanje jednom tjedno.

Za vrijeme boravka djece na svježem zraku, prostorije su kontinuirano i pojačano provjetravane.

Obroci su konzumirani u soba odgojnih skupina, odnosno u blagovaonici kad su to epidemiološke mjere usmjerene na COVID-19 dozvoljavale,.

# Aktivnosti i sadržaji ostvareni na području zdravstvene zaštite:

* Svakodnevna jutarnja tjelovježba, tjelesne aktivnosti na svježem zraku, šetnje, vježbe na razvojnom poligonu, strukturirani sat tjelesnog odgoja
* Usvajanje vještina i navika vezanih uz osobnu higijenu
* Kultura objedovanja, samostalnost kod posluživanja
* Zaštita i samozaštita
* Obilježavanje Tjedna zdravlja u vrtiću
* Obilježavanje Svjetskog dana zdravlja
* Obilježavanje Hrvatskog olimpijskog dana
* Edukacija roditelja o metodama prevencije bolesti, očuvanja i unaprjeđivanja zdravlja, zdravih stilova življenja



# Izvješće zdravstvenog voditelja

# Higijensko-epidemiološki nadzor

* Provođenje kontrole mikroklimatskih uvjeta u sobama odgojnih skupina
* Kontrola higijenskih uvjeta u sobama i sanitarnim čvorovima vizualnim pregledima
* Provođenje trijaže djece kod dolaska u vrtić u skladu s mogućnostima u odnosu na radno vrijeme te educiranje djelatnika o postupanju uslijed uočavanja simptoma i znakova koji značajno ukazuju na postojanje zarazne bolesti. Provođenje trijaže bilo je posebno važno u periodu intenzivnih oboljenja od uzročnika SARS-CoV-2
* Kontinuirani nadzor pobola i poduzimanje dodatnih mjera preventivne zdravstvene zaštite prema potrebi što se odnosilo isključivo na simptomatologiju bolesti probavnog sustava (povraćanje, proljev) i respiratorne infekcije prije ili nakon dokazivanja prisutnosti novog koronavirusa
* Nadzor nad ispravnošću sanitarnih iskaznica djelatnika dječjeg vrtića
* Nadzor nad zdravstvenom sposobnošću radnika utvrđenom kod medicine rada
* Nadzor provođenja mjera preventivne zdravstvene zaštite ostalih djelatnika vrtića

Prostor odgojnih skupina spremačice su čistile svakodnevno u skladu s mogućnostima i preporučenim mjerama. Razina higijenskih uvjeta u skupinama nije uvijek bila zadovoljavajuća. Skupine nisu bile adekvatno očišćene u trenucima iznenadnih bolovanja kada je narušena dinamika rada tehničkog osoblja do trenutka povratka ostalog tehničkog osoblja s bolovanja. U svrhu podizanja higijenskih standarda potrebno je analizirati postojeći plan čišćenja te pronaći korektivna rješenja u skladu s postojećim resursima.

Provođenje trijaže vezano uz pandemiju COVID-19 podrazumijevalo je razmjenu informacija na razini odgojitelj-roditelj o zdravstvenom stanju djeteta, naročito tjelesnoj temperaturi djeteta. Djeci se u vrtiću mjerila temperatura beskontaktnim termometrom nakon doručka, a vrijednosti su bilježene na posebnu listu sve do ukidanja gotovo svih specifičnih preventivnih mjera usmjerenih prema koronavirusu.

Djelatnici su prema uputama dezinficirali svoju obuću i ruke kod ulaska u objekt na postavljenim dezinfekcijskim barijerama te su mjerili svoju tjelesnu temperaturu beskontaktnim termometrom i vrijednosti evidentirali na predviđenu listu sve do ukidanja gotovo svih specifičnih preventivnih mjera usmjerenih prema koronavirusu.

Prema sklopljenim ugovorima HZJZ je dva puta uzeo otiske s površina kuhinjskog pribora, površina i ruku kuharica, a jednom godišnje rađena je analiza vode na uzročnike zaraznih bolesti. Dezinsekcija, deratizacija i dezinfekcija je obavljena od strane ovlaštene tvrtke prema ugovornim obvezama dva puta godišnje.

|  |  |  |  |
| --- | --- | --- | --- |
| **RB.** | **VRSTA KONTROLE** | **VRŠITELJ KONTROLE** | **UČESTALOST** |
| **1** | Mikrobiološka čistoća u objektima za proizvodnju i promet namirnica i predmeta opće uporabe (otisci) | ZZJZ KZŽ | 2 x godišnje |
| **2** | Mjere dezinfekcije, deratizacije i dezinskecije prema HACCP planu | Salubris d.o.o. | 2 x godišnje |
| **3** | Kemijska i mikrobiološka analiza vode za piće | ZZJZ KZŽ | 1 x godišnje |
| **4** | Mikrobiološka kontrola stolice, zdravstveni pregled i otkrivanje kliconoštva | ZZJZ KZŽ | 1 x godišnje |
| **5** | Kontrola temperature hladnjaka, termičke obrade hrane,čistoće radnih površina i pribora u kuhinji prema HACCP planu | Glavna kuharica  Zdravstveni voditelj | Svakodnevno  Najmanje jednom u dva tjedna |
| **6** | Sistematski pregled zaposlenika | Medicina rada KZŽ | Svake druge godine |

# Osiguravanjem fizičkih sigurnosnih uvjeta za boravak djece

* U suradnji s ostalim djelatnicima radila se analiza materijalnih uvjeta prostorija za boravak djece s ciljem otkrivanja elemenata, konstrukcija, dijelova konstrukcija koji pridonose povećanom riziku od ozljeda. U tom pogledu napravljene su promjene na dvorištu gdje je bilo nužno eliminirati dio sprava ili njihovih dijelova.
* Nadzor fizičkih sigurnosnih uvjeta i upućivanje na promjene u prostoru u slučaju procjene da se radi o povećanom riziku od nastajanja ozljeda djece ili djelatnika. Na ovom području rađene su korektivne mjere rasporeda pranja hodnika te jasnije signalizacije za mokar pod. Nadzor dvorišta u odnosu na insekte obavljao je domar.

# Nadzor i prilagođavanje HACCP sustava

* Nadzor dokumentiranja i provođenja mjera u procesu pripreme i podjele hrane opisanih u sklopu dokumentacije u odnosu na kritične točke i kritične kontrolne točke
* Suradnja s djelatnicama kuhinje i ravnateljicom u pogledu osiguravanja uvjeta za nesmetan rad prema propisanim zahtjevima HACCP sustava za kuhinje dječjih vrtića
* Edukacija djelatnika kuhinje o novinama koje se planiraju implementirati u rad kuhinje s ciljem osiguravanja bolje usluge na području prehrane

Prema uputama sanitarne inspekcije uvedena su dvije nove radnje minimalnog opsega u proces skladištenja i dokumentiranja uskladištene hrane.

Ove godine provođenje HACCP sustava u dijelu „prevencija križne kontaminacije alergenima“ doseglo je značajan rizik s obzirom da se iz godine u godinu povećava broj djece s utvrđenim alergijama te drugim kroničnim nezaraznim bolestima koje uvjetuju poseban režim prehrane dok prostor i radni sati kuhinjskog osoblja ostaju isti.

# Rad na području prehrambenih navika i standarda

* Analiziranje postojećih jelovnika i izrada plana noviteta u suradnji s glavnom kuharicom i ravnateljicom
* Suradnja u izrađivanju jelovnika u odnosu na zakonske propise i zdravstvene preporuke o zastupljenosti skupina namirnica
* Suradnja u aktivnostima odgojitelja s ciljem poticanja djece na konzumiranje cjelovitog obroka koji im je poslužen
* Predlaganje i suradnja s odgojiteljima i ravnateljicom na području planiranja aktivnosti s ciljem poticanja djece na zdravstveno poželjan način prehrane
* Rad na otkrivanju djece s prehrambenim ograničenjima te obnavljanje podataka prema potrebi kod već poznatih slučajeva takvih ograničenja
* Edukacija ostalih djelatnika o mjerama opreza vezano uz prehrambena ograničenja pojedine djece s ciljem prevencije neželjenih alergijskih reakcija ili drugih imunoloških reakcija organizma djeteta s ograničenjem u prehrani
* Suradnja s djelatnicama kuhinje na području osiguravanja jelovnika s adekvatnim zamjenama za djecu s ograničenjima u prehrani
* Edukacija kuhinjskog osoblja i odgojitelja koji dolaze u neposredan kontakt s djecom koja imaju ograničenja u prehrani na minimalne količine (visoki stupanj alergije, alergija na gluten)

Planiranje tjednih jelovnika podrazumijevalo je kombiniranje preporuka za planiranje prehrane djece predškolske dobi, dostupnosti količine i kvalitete namirnica od dobavljača i prehrambenih navika većine djece. Ciljevi planiranja jelovnika bili su ponuditi djeci što je moguće raznovrsniju hranu uz upotrebu što više povrća, a da pri tome djeca zbog izgleda, kombinacije okusa, usvojenih navika i stavova ne ostanu gladna jer nisu pojela niti jednu ponuđenu namirnicu. Uslijed globalnog poskupljenja namirnica i energenata uslijedio je i pad kvalitete i raznovrsnosti u prehrani s obzirom na dostupne financijske uvjete.

# Rad na području svakodnevne tjelesne aktivnosti

Prema viđenom, odgojitelji su gotovo u svim uvjetima uspjeli realizirati oblik tjelesne aktivnosti, a za istaknuti je i inicijativa skupine „Krijesnice“ koja je podobne uvjete na dvorištu (hladovina, položaj u odnosu na sunce) koristila za tjelesne aktivnosti u popodnevnom terminu nakon ručka. Nastavlja se velika zastupljenost tjelesnih aktivnosti kao i prethodnih godina te se rad zdravstvenog voditelja na ovom području usmjerio na uvjete koji pridonose boljim rezultatima (hidracija, isticanja potrebe za uklanjanjem nepotrebnih slojeva odjeće dok traje ciljana aktivnost, kombinacija trajanja i intenziteta aktivnosti na otvorenom u skladu za dob).

# Suradnja s odgojiteljima

* Dvosmjerno informiranje o zdravstvenom stanju djece, naročito u slučajevima zaraznih bolesti, alergijskih reakcija, prehrambenih ograničenja i višebrojnih akutnih oboljenja unutar skupine ili vrtića
* Suradnja na području primjene posebnih i dodatnih higijensko-epidemioloških mjera (provođenje mjera iz uputa HZJZ-a vezano uz zaštitu od COVID-19)
* Suradnja u otkrivanju djece s prehrambenim ograničenjima te izradi plana prehrane za tu djecu i kako ih implementirati u svakodnevni rad (raspored sjedenja, uzimanje tuđe hrane, križne kontaminacije alergenima, način upotrebe PNM-a i rastresitog materijala)
* Suradnja u planiranju i provedbi aktivnosti s ciljem preventivne zdravstvene zaštite djece naročito na području higijenskog pranja ruku i prevencije prekomjerne tjelesne težine
* Suradnja na području informiranja roditelja o aktualnim zdravstvenim rizicima tijekom godine (gliste, vodene kozice, koronavirus, mononukleoza, šarlah, streptokokne angine, dječje zarazne osipne bolesti)
* Uvođenje nužnih promjena u proces proslave rođendana (dozvoljene namirnice te ugrađivanje promocije zdravih stilova života kako u svaki drugi proces rada pa tako i kod proslave rođendana)

Velik dio cjelokupne suradnje odvijao se sa skupinom „Krijesnice“ prvenstveno zbog prisutnosti djeteta s nereguliranim dijabetesom gdje sam ujedno proveo i najviše sati u direktnom radu s djecom kao zamjena za odgojiteljice uslijed njihova izbivanja ili preraspodjele. Bila je to prilika za sve uključene djelatnike da se pobliže upoznaju sa specifičnostima u radu s tako oboljelim djetetom, tehnologijom koja se koristi kao pomoć u nadzoru šećera te kada i kako reagirati na izmjerene vrijednosti u odnosu na planirane aktivnosti.

Suradnja je također ostvarena i nužnim uključivanjem u odgojno-obrazovne elemente rada koje obavlja odgojitelj uslijed zamjena kolegica na bolovanjima i godišnjim odmorima. U tom pogledu rad zdravstvenog voditelja (prvenstveno elementi preventivne zdravstvene zaštite) ukomponiran je u planirane verzije aktivnosti i poticaje odgojiteljica te skupine.

# Suradnja sa stručnim timom i ravnateljem

* Razmjena zapažanja i informacija relevantnih za stanje djeteta u odnosu na različita specifična područja rada
* Savjetovanje s ciljem holističkog pristupa djetetu uslijed pojave problemskih situacija i poteškoća
* Uključivanje u izradu plana aktivnosti i postupanja spram roditelja ili odgajatelja s ciljem osiguravanja cjelovitog pristupa djetetu uslijed situacija koje to zahtijevaju (djeca s poremećajima u prehrani te druge alergijske reakcije, fizička ograničenja zbog ozljeda)
* Suradnja u provedbi plana rada spram djece s posebnim potrebama prema dobivenim uputama
* Suradnja u izradi preventivnih zdravstvenih programa i aktivnosti tijekom godine prema potrebama
* Suradnja u provedbi edukacije i/ili informiranosti ostalih djelatnika o aktualnim zdravstvenim prijetnjama (respiratorne infekcije, probavne infekcije, asimptomatski osipi, COVID-19)
* Suradnja u provedbi specifičnih i dodatnih preventivnih higijensko-epidemioloških mjera prema potrebi (higijenske mjere uslijed pojave većeg broja probavnih infekcija, opasnost od COVID-19)
* Suradnja u provođenju aktivnosti spram djece s posebnim potrebama, alergijskim reakcijama, prehrambenim ograničenjima te prilagođavanje procesa rada s ciljem izbjegavanja nepotrebnih rizičnih situacija
* Suradnja na području nadzora higijenskih uvjeta prostora dječjeg vrtića, reorganizacije rada tehničkog osoblja, osiguravanju opreme za rad spremačica

# Suradnja s roditeljima

* Prijenos informacija s ciljem rane prevencije zaraznih bolesti i primjene specifičnih i dodatnih higijensko-epidemioloških mjera uslijed pojave većeg broja viroza nespecifičnog uzroka, probavnih infekcija, asimptomatskih osipa, COVID-19
* Informiranje roditelja putem letaka o aktualnim zdravstvenim opasnostima s ciljem upućivanja na provođenje mjera od strane roditelja kako bi se umanjila mogućnost širenja bolesti (vodene kozice, virusna gripa, bolesti uzrokovane krpeljima, peta i šesta osipna bolest, COVID-19)
* Razmjena informacija oko prehrane djece s alergijama na prehrambene proizvode, odnosno njihovih prehrambenih navika kod kuće te modela koji se koriste za pomoć djeci u takvim situacijama.
* Konzultacijski rad s roditeljima djece kod kojih je objektivnim mjerenjem utvrđena povećana tjelesna aktivnost u odnosu na percentilne krivulje za određenu dob djece. Ovdje je bilo nužno izdvojiti dvoje djece za koju se provodi dodatan nadzor te upućivanje roditelja na ostvarivanje prava iz zdravstvene zaštite kroz zdravstveni sustav kako bi se spriječio razvoj kroničnih poteškoća i bolesti kao posljedica prekomjerne tjelesne težine.

# Suradnja sa stručnim službama izvan vrtića

* Razmjena informacija s izabranim liječnicima upisane djece vezano uz pojavu dječjih zaraznih bolesti (osipna oboljenja nepoznate etiologije)
* Suradnja sa zavodom za javno zdravstvo KZŽ o mjerama zaštite, samozaštite i informiranja roditelja kod pojave zaraznih bolesti i pandemije uzrokovane COVID-19, kretanje parazitarnih žarišta unutar županije
* Planiranje provedbe preventivnih aktivnosti za zaštitu zdravlja zubi s patronažnom sestrom Doma zdravlje Donja Stubica

# Preventivna zdravstvena zaštita, zdravstveni odgoj djece i djelatnika

* Rad na području prehrambenih navika koje pogoduju optimalnom rastu i razvoju djeteta putem pripremljenih aktivnosti za djecu u suradnji s odgojiteljima
* Nadzor pobola preko informacija dobivenih na liječničkim potvrdama, od liječnika nadležnih za djecu polaznike dječjeg vrtića, od roditelja i odgojitelja te vizualnom inspekcijom stanja djece.
* Informiranje djelatnika i roditelja o prisutnim bolestima koje se lako šire i zdravstvenim prijetnjama koje su uvjetovane klimatskim promjenama. Informacije su prenošene usmenim putem, pisanim letcima (šarlah, vodene kozice, streptokokna angina, gripa, COVID-19, infektivna mononukleoza)
* Praćenje rasta i razvoja djece preko parametara dobivenih iz suodnosa visine, težine, dobi i spola. Ove godine detektirano je dvoje djece s jasno definiranom prekomjernom tjelesnom težinom.
* Sudjelovanje u aktivnostima odgojnih skupina u kojima sam radio kao zamjena odgojitelja u vrijeme bolovanja, godišnjih odmora
* Nastavak organizacije rada i vođenja vrtićke dramske skupine B.U.B.E. koja je uspješno provela 2 različite predstave raspoređene za djecu svih dobnih skupina a kroz njih su se odašiljale poruke o važnosti higijenskih navika, utjecaju hrane na zdravlje djece, predrasudama o povezanosti vanjskog izgleda čovjeka i njegove osobnosti, važnosti prepoznavanja i iskazivanja emocija, vrijednosti prijateljstva i ljubavi. Predstave su snimane tako da su iste dostupne odgojiteljima na vrtićkom laptopu te se mogu koristiti u odgojno obrazovne svrhe.
* Edukacija odgojitelja i stručnih suradnika o osnovnim pojmovima i mehanizmima dijabetesa te specifičnostima rada u grupi u kojoj se nalazi dijete s dijabetesom te reedukacija djelatnika o postupku zbrinjavanja djeteta s febrilnim konvulzijama
* Uključivanje i planiranje aktivnosti iz područja zdravstvenog odgoja u skupinama „Krijesnice“ gdje sam proveo ponajviše vremena uslijed funkcije zamjene za odgojitelja u specifičnim situacijama bolovanja i samoizolacije uzrokovanih pandemijom
* Upotreba digitalnih resursa za interaktivno prezentiranje važnosti hidracije u svakodnevnom životu te važnosti očuvanja pitke vode i racionalnoj upotrebi vode

# Statistika pobola i evidencija težih ozljeda

Za razdoblje od 01.09.2021. – 31.08.2022. evidentirali smo 760 bolovanja što je prouzrokovalo 5207 dana izostanka zbog bolesti. Prema tim podacima bolovanje djece je u prosjeku trajalo 6,85 dana. Prosjek mjesečnog pobola iznosi 63,3 bolesnih i 433,6 dana izostanka.

Najveći pobol zabilježili smo u Studenom (116), Siječnju (125) i Ožujku (111), ukupno 352 bolesnih i 2650 dana izostanka. 58% tih bolovanja posljedica je detektiranja oboljelih korona virusa i izostanka zbog propisane mjere samoizolacije djece iz pridruženih skupina.

Evidentirane su tri teže ozlijede od kojih su dvije ozljede prijelom kosti, a od lakših ozljeda najčešće su ozljede djece u dobi od 1-3 godine (ugrizi bez proboja koža, ogrebotine i udarci uslijed manipulacije igračkama).

**A) broj bolovanja**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **GRUPA /**  **MJESEC** | **Jagodice** | **Srčeka** | **Točkice** | **Gumbeki** | **Loptice** | **Ježići** | **Krijesnice** | **Ribice** | **ZBROJ** |
| 09 | 15 | 17 | 11 | 12 | 10 | 2 | 7 | 8 | **82** |
| 10 | 8 | 15 | 10 | 3 | 12 | 0 | 7 | 2 | **57** |
| 11 | 8 | 21 | 14 | 8 | 21 | 8 | 16 | 20 | **116** |
| 12 | 7 | 6 | 14 | 3 | 4 | 7 | 3 | 3 | **47** |
| 01 | 14 | 11 | 20 | 9 | 17 | 21 | 9 | 24 | **125** |
| 02 | 4 | 9 | 10 | 7 | 8 | 5 | 6 | 17 | **66** |
| 03 | 12 | 23 | 16 | 2 | 12 | 16 | 26 | 4 | **111** |
| 04 | 8 | 7 | 4 | 4 | 3 | 6 | 9 | 4 | **45** |
| 05 | 8 | 9 | 7 | 6 | 13 | 5 | 7 | 4 | **59** |
| 06 | 2 | 8 | 1 | 4 | 0 | 1 | 6 | 0 | **22** |
| 07 | 8 | 3 | 5 | 0 | 4 | 1 | 0 | 3 | **24** |
| 08 | 1 | 1 | 2 | 1 | 0 | 1 | 0 | 0 | **6** |
| **UKUPNO** | **95** | **130** | **114** | **59** | **104** | **73** | **96** | **89** | **760** |

**B) broj dana izostanka zbog bolovanja**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **GRUPA**  **MJESEC** | **Jagodice** | **Srčeka** | **Točkice** | **Gumbeki** | **Loptice** | **Ježići** | **Krijesnice** | **Ribice** | **ZBROJ** |
| 09 | 66 | 87 | 57 | 56 | 55 | 20 | 30 | 54 | **425** |
| 10 | 45 | 68 | 48 | 15 | 70 | 0 | 35 | 11 | **292** |
| 11 | 67 | 151 | 116 | 66 | 183 | 84 | 143 | 184 | **994** |
| 12 | 57 | 53 | 89 | 19 | 19 | 81 | 27 | 19 | **364** |
| 01 | 114 | 97 | 148 | 57 | 110 | 137 | 62 | 184 | **909** |
| 02 | 40 | 66 | 52 | 58 | 52 | 40 | 28 | 156 | **492** |
| 03 | 107 | 142 | 138 | 22 | 82 | 94 | 138 | 24 | **747** |
| 04 | 72 | 44 | 31 | 20 | 16 | 64 | 60 | 40 | **347** |
| 05 | 44 | 35 | 43 | 29 | 71 | 34 | 42 | 21 | **319** |
| 06 | 14 | 34 | 3 | 13 | 0 | 3 | 30 | 0 | **97** |
| 07 | 21 | 25 | 30 | 0 | 24 | 8 | 0 | 70 | **178** |
| 08 | 2 | 7 | 14 | 10 | 0 | 10 | 0 | 0 | **43** |
| **UKUPNO** | **649** | **809** | **769** | **365** | **682** | **575** | **595** | **763** | **5207** |

# Stručno usavršavanje

* Kroz planirana odgojiteljska vijeća
* Putem obaveznog stručno usavršavanja za medicinske sestre-tehničare u organizaciji HKMS-a (četiri predavanja o temama iz područja zdravstvene njege bolesnika)
* Upotreba stručne literature s područja zdravstvene njege djeteta, zdravstvene sociologije i razvojne psihologije
* Konzultacije s djelatnicima HZJZ-a vezano uz promjene mjera i njihovo implementiranje u sustav rada dječjeg vrtića

# Projekcija za sljedeću godinu

U sljedećoj godini rad će se usmjeriti na individualni rad prema obiteljima gdje su evidentirana djece s prekomjernom tjelesnom težinom te važnosti kontinuiranog podsjećanja svih roditelja i djece o mnogostrukim nepoželjnim utjecajima debljina na kvalitetu i duljinu života. Također će se u prvi plan staviti maksimalno osiguravanje higijensko-epidemioloških uvjeta kako bi se pokušao kompenzirati broj oboljenja uslijed povećanja broja djece što je u direktnoj korelaciji.

# ODGOJNO – OBRAZOVNI RAD

Tijekom odgojno - obrazovne godine cjelokupan odgojno - obrazovni rad bio je usmjeren na realizaciju bitnih zadaća planiranih unutar Godišnjeg plana i programa ustanove koje su se definirale na temelju praćenja dječjih potreba i interesa.

Osnovni cilj svake planirane zadaće i sadržaja bio je stvaranje uvjeta za organizaciju i obogaćivanje aktivnosti djece radi kvalitetnog zadovoljavanja dječjih interesa i razvojnih potrebate radi unapređivanja kvalitete života djece u cjelini.

Ostvareni ciljevi, prema osnovnim razvojnim područjima:

# TJELESNI I PSIHOMOTORNI RAZVOJ

* poštovati i zadovoljavati individualne potrebe djece (naročito u jaslicama) – posebice u adaptacijskom periodu, izmjeni odmora i aktivnosti, prehrane
* uvažavati i zadovoljavati različitost dječjih potreba za odmorom – primjereno i prilagođeno korištenje vremena dnevnog odmora
* usavršavati fleksibilno konzumiranje obroka vodeći računa o individualnoj različitosti kod djece pri količini i vrsti konzumiranja hrane, te o usavršavanju samoposluživanja, čistoće, kulture prehrane
* konstantno usavršavanje kulturno – higijenskih navika – brigao sebi
* djelovati na razvoju i unapređivanju ekološke osjetljivosti djece – briga o okolini
* jačati imunološki sustav i djelovati na očuvanju zdravlja djece (boravak i igre na zraku, tjelesno vježbanje, primjereno odijevanje)
* djelovati na osiguranju sigurnosti djece uz razvijanje i usavršavanje dječje sposobnosti samozaštite (koordinacija pokreta, manipulativne sposobnosti…)
* njegovati humane odnose i komunikaciju – briga o drugima

# SOCIO – EMOCIONALNI RAZVOJ I RAZVOJ LIČNOSTI

* djelovati na zadovoljenju psiholoških potreba djece omogućavajući razvoj osjećaja sigurnosti i samopouzdanja kod djece (posebice u periodu prilagodbe)
* razvijati fleksibilnost unutar odgojno - obrazovnog procesa odgojne skupine podržavajući individualitet svakog djeteta i roditelja te bogatom ponudom poticaja za aktivnosti djece prema dječjim potrebama i interesima;
* djelovati na razvoj pozitivne slike o sebi i na razvoju humanističkih i suradničkih odnosa poštujući dječje interese i uvažavanje različitosti – učenje potrebnih životnih vještina uz samopotvrđivanje na pozitivan, prihvatljiv, zdrav i nerizičan nači

# SPOZNAJNI RAZVOJ

* poticati senzibilizaciju osjeta putem otkrivanja osobina, funkcija i odnosa
* bogatom poticajnom sredinom i raznolikošću sadržaja i aktivnosti zadovoljiti dječju radoznalost i bogatiti dječji doživljeni svijet
* podržavati i njegovati prirodnu radoznalost djeteta za vlastitu osobu i sve što ga okružuje
* obogaćivati dječju spoznaju
* poticanje konstruktivnog načina rješavanja problema
* razvijati dječju pažnju, koncentraciju i mišljenje uz poticaj na samootkrivanje i samoučenje rješavanjem djetetu bliskih i dostupnih problema na njima svojstven način
* zadovoljavati dječji interes za pisane znakove
* djelovati na senzibilizaciji djece za narodne običaje i kulturnu baštinu

# GOVOR, KOMUNIKACIJA, IZRAŽAVANJE I STVARALAŠTVO

* djelovanje na usvajanju, sređivanju i obogaćivanju svih oblika komunikacije i izražavanja kod djece bogatstvom prirodnih, društvenih i umjetničkih sadržaja u cilju osobnog unapređenja i unapređenja međuljudskih odnosa;
* bogaćenje i razvijanje dječje komunikacije, jezika i govora,
* razvijanje i usavršavanje likovnih sposobnosti djece i likovnog stvaralaštva;
* poticanje dječjeg slobodnog izražavanja svojih potreba, interesa i impresija preoblikovanjem sredine i korištenjem materijala i poticaja;
* zadovoljiti dječji interes za pismenom komunikacijom;
* njegovati suradnju i stvaralaštvo;

# PROJEKTI

# Timski projekti na razini ustanove

Naziv projekta: Pismenost

Nositeljice aktivnosti:

Patricija Božić, odgojiteljica; Zdenka Habjanec, odgojiteljica; Željka Haramustek, odgojiteljica; Ivana Rožman, odgojiteljica; Alma Kapetanović, psiholog stručni suradnik; Marija Brezak, logoped stručni suradnik.

Odgojne skupine: mješovita vrtićka skupina „Krijesnice“, starija vrtićka skupina „Ribice“, srednja vrtićla skupina ˝Loptice˝, starija jaslička skupina „Srčeka“.

Vrijeme provedbe: tijekom godine.

Opis projekta:

Polazište za rad na ovom projektu su rezultati mnogih znanstvenih istraživanja koja pokazuju kako je čitanje djeci od najranije dobi ključno za cjeloviti rast i razvoj dječjeg mozga te kako pozitivno utječe na razvoj govora, artikulaciju glasova, razvoj mašte i kreativnosti te divergentnog mišljenja. Djeca već u jasličkoj dobi pokazuju interes za čitanjem i slušanjem priča, listanjem slikovnica, prepričavanjem, pričanjem prema slikama pa smo potaknuti njihovim interesom odabrali temu i u projekt uključili više odgojno obrazovnih skupina. Pismenosti se pristupilo holistički - svaki odgojitelj i stručni suradnik razmišljao je o poticanju vrste pismenosti koju i sam dobro poznaje ili za koju djeca pokazuju posebni interes objedinjujući nekoliko vrsta pismenosti u osmišljenim aktivnostima: digitalnu, informatičku, dramsku, emocionalnu, čitateljsku, literarnu, i slično. Aktivnosti su provodili odgojitelji i stručni suradnici, a one  su se dokumentirale u Viber zajednici ˝Projekt pismenost˝i  nadograđivale međusobnom refleksijom.

Ciljevi:

* razvoj jezika
* razvoj senzibiliteta za knjige/priče i pisanu riječ korištenjem razvojno primjerenih
* slikovnica i jezičnih sadržaja
* intergracija priča, bajki, basni i stihova kroz sva odgojno-obrazovna područja
* razvoj emocionalne pismenosti- prepoznavanje svojih osjećaja i osjećaja drugih,
* prevencija mentalnih poremećaja u djece
* razvoj empatije prosocijalnog ponašanja djece
* razvoj socijalnih kompetencija- razumijevanje socijalnih odnosa, prihvaćanje pravila
* ponašanja
* razvoj digitalne pismenosti
* razvoj medjske pismenosti
* moralni razvoj
* potaknuti suradnju s roditeljima uključivanjem u projekt

Zadaće:

* poticati razvoj govora, jezika i komunikacije na materinskome jeziku
* poticati razvoj pažnje, koncentracije, pamćenja
* poticati razvoj pozitivne slike o sebi
* poticati razvoj pozitivnih osobina ličnosti kroz suradnju, solidarnost, poštivanje i
* uvažavanja drugih
* jačati bliskost i produbljenje emocionalnih veza s osobom koja priča
* razvijati komunikaciju, postavljanje pitanja, iznošenje mišljenja, pretpostavki,
* zaključaka
* poticati pravilan izgovor glasova, pravilno imenovanje riječi te strukturiranje rečenica
* poticati prepoznavanje svojih osjećaja i osjećaja drugih
* poticati razvoj mašte i kreativnosti
* poticati razumijevanje socijalnih odnosa, prihvaćanje pravila ponašanja, moralnog
* razvoja
* poticati zapažanje problemskih situacija, modela ponašanja i posljedice tog ponašanja
* poticati interes djece za pisani sadržaj
* razvijati ljubav prema knjizi i poticati samostalno čitanje
* stvoriti kod djece naviku čitanja slikovnica
* omogućiti djeci da im pisana riječ uvijek bude na dohvat ruke
* stjecanje novih znanja kroz pisani sadržaj
* razvijati predvještina čitanja i pisanja
* približiti djeci pojam glasa putem igre i različitih aktivnosti (govornih, scenskih,
* likovnih, glazbenih)
* razvijati svijest o postojanju simbola za svaki glas, uočavanje veza između glasa i
* slova
* poticati sposobnost analize i sinteze glasova u riječi, rastavljanje riječi na slogove
* poticati suradnju i prijateljski odnos s vršnjacima
* razvijati osnovna informatička znanja o funkciji informatičke opreme
* razvijati digitalnu pismenost korištenjem digitalnih alata za stvaranje jezičnih i likovnih sadržaja

Ishodi učenja

A) U odnosu na dijete:

* bogatiji rječnik
* razvijenije komunikacijske sposobnosti
* prepoznavanje i lakše verbalno izražavanje svojih osjećaja, misli i potreba
* razvoj interesa za pisanu riječ
* razvoj predčitačkih vještina
* razumijevanje i znanja o prirodnom i društvenom okruženju
* ugodno ozračje u skupini i jača emocionalna povezanost djece, te djece i odgajatelja
* inkluzivno ozračje u skupini obradom tema i slikovnica koje potiču inkluziju i toleranciju različitosti

B) U odnosu na odgajatelje

* očekuje se da će ciljano planiranje i valorizacija aktivnosti doprinijeti kvalitetnijem
* radu i implementaciji novih sadržaja u neposredni rad s djecom
* obnovljena i proširena metodička znanja (razna područja)
* osnažen timski rad na planiranju, provedbi i valoriziranju procesa
* unaprijeđena kvaliteta međusobnih odnosa
* timska prezentacija postignuća

C) U odnosu na roditelje

* Osviještena važnost i korisnost čitanja djeci od najranije dobi djeteta
* Osvještavanje važnosti razvoja emocionalnih kompetencija (emocionalna pismenost)
* kod djece i roditelja
* roditeljsko poticanje i podržavanje interesa djeteta slušanjem /čitanjem priča,
* bolja upoznatost s programom i načinom rada vrtića
* jasnije ideje i smjernice za rad kod kuće na razvoju digitalne, emocionalne, čitalačke i literarne pismenosti

Slike i poveznice

Digitalne knjige nastale u skupinama za vrijeme provođenja projekta od strane stručne suradnice logopetkinje:

˝Srčeka˝<https://read.bookcreator.com/LYbjVZD0OSdk5nzGkqpkUDAJwcg1/bVWFjx13S96igH3BvbA91w>

˝Loptice˝<https://read.bookcreator.com/LYbjVZD0OSdk5nzGkqpkUDAJwcg1/SSUURgAgTQ-c2TeQdIS0Kg>

˝Krijesnice˝<https://read.bookcreator.com/LYbjVZD0OSdk5nzGkqpkUDAJwcg1/rWEvPokuSviL9C9ouL-wlw>

Aktivnosti odgojne skupine „Srčeka“

Čitanje priča uz aplikacije, slikovnica, slikopriča – Tom su rutinom djeca stekla naviku čitanja i ljubav prema knjigama te ih samostalno koristila u svakodnevnoj igri gdje su priče pričali jedni drugima ili lutkama. Kroz tjedan pismenosti, ali i tijekom cijele godine omogućili smo im i da nose slikovnice od kuće. Njih smo također čitali, a mogli su i posuditi jedni drugima. Dramatizacija lutkicama. „Pisanje“, odnosno prepoznavanje slova na tipkovnicama. Gostovanje autorice slikovnica o žirafi Suli, Maje Šimleša. Medijska pismenost: uključivanje laptopa, spajanje na projektor, gledanje i slušanje priče Čarobna vrećica s karticama: imenovanje, opisivanje pojmova sa sličica, stvaranje priče

Aktivnosti odgojne skupine „Krijesnice“

Odgojna skupina „ Krijesnice“ je mještovita starija skupina. U ovoj skupini prisutno je suradničko učenje. Djeca koja su već prepoznavala pojedina slova pokazivala su ih mlađoj djeci u skupini. Ishod suradničkog učenja u ovome projektu je prepoznavanje slova, sinteza i analiza glasova te razvoj senzibiliteta za pričanje priča, čitanje i ulazak u svijet bajka i knjiga.

Djeca od 4 i 5 godina naučila su pisati svoje ime, prepričavati događaje, nastavljati priču te pozorno slušati sve što druga djeca pričaju. Djeca predškolskog uzrasta usavršila su znanja pisanja, čitanja i prepoznavanja slova te sinteze i analize glasova.

Ovaj projekt započeli smo pisanjem svoje abecede koju smo stavili na pano u odgojnoj skupini. Svako dijete pisalo je jedno slovo te pored toga nacrtalo asocijaciju na početno slovo neke imenice, stvari ili pojave. Abeceda je bila prisutna u sobi duže vrijeme jer su si djeca pomagala u razumijevanju slova i pisanju istih.

Kroz godinu imali smo dva projekta „ Svemir“ i „ Titanic“, djeca su samostalno radila slikovnica za iste projekte kod kuće uz pomoć roditelja te zajedno u vrtiću. Slova su koristili svakodnevno u odgojno-obrazovnom radu. Tako da su napisali 5 slikovnica o Titanicu i svako dijete je napravilo izlaganje o svojem planetu po izboru što su uz pomoć roditelja radili. U ovome dijelu stavljam veliki nagalask na dječje samopouzdanje i želju za predstavljanjem njihovog rada koji je bio povezan sa partnerstvom roditelja, djeteta i vrtića. Svako predstavljanje bilo je video zapisom evedentirano te prosljeđeno roditelju. Ukoliko djeca nisu samostalno znala šta točno piše, jedan drugome su pomagali.

Naknadno na suradnju s roditeljima, djeca su izjavila da bi voljeli predstaviti svoju obitelj u svojoj knjizi o obitelji pa je svako dijete napravilo slikovnicu o obitelji. Često su se vraćali ovim slikovnicama i s ponosom ih pokazivali svojim prijateljima. U ovome je bila vidljiva socio-emocionalna povezanost svih podsustava u vrtiću te je dijete bilo sretno i veselo i sve potrebe su mu zadovoljene.

U radu u grupi svakodnevno smo koristili lutke za pričanje priče. Djeca su samostalno organizirala svoje igrokaze. Na kraju pedagoške godine djeca su se odlučila napraviti svoju predstavu za roditelje na temu „ Titanic“. Predstava je bila savršen prikaz kultnog filma „ Titanic“ J. Cameron.

Kroz ovaj projekt potaknuli smo djecu koja nisu voljela pričati da se otvore te izađu iz svojih okvira.

Aktivnosti odgojne skupine „Ribice“

Formiranje kluba čitatelja- u našoj skupini

Ovu aktivnost smo započeli provoditi u skupini na inicijativu logopedinje. Uključili smo roditelje djece koji su se izjasnili da žele sudjelovati u ovom projektu. Roditeljima smo objasnili da će djeca svaki tjedan donijeti jednu slikovnicu u vrtić i ostaviti je u našoj kutiji „Kluba čitatelja“, a sami će si izabrati jednu slikovnicu iz te kutije (koju su njihovi prijatelji donijeli u vrtić ). Zadatak roditelja i djece je da kod kuće pročitaju slikovnicu i zajedno napišu što se djeci najviše svidjelo u priči. U projektu je sudjelovalo 15 djece naše skupine. Djeci se svidjelo posuđivati knjige , ponekad su posuđivali knjigu svojeg najboljeg prijatelja, a ponekad su izabirali prema sadržaju priče. Roditeljima se u početku ideja jako svidjela, ali nakon nekoliko slikovnica koje su posudili često su se izjašnjavali da trebaju uložiti dosta svojeg vremena u ovu aktivnost. Djeca su od početka do kraja bila oduševljena i s veseljem sudjelovala.

Prepričavanje priča

U skupini Ribice ove pedagoške godine provodili smo projekt Putujemo svijetom. U sklopu projekta smo „posjetili“ Italiju , Veliku Britaniju, Francusku. Djeci se naročito svidjelo kada smo čitali i prepričavali slikovnice koje potječu iz određene zemlje. Najzanimljivije slikovnice su im bile Pinokio, Medo Paddigton, , a svidjelo im se kad su shvatili da neke dobro poznate priče potječu iz zemlje koje sad upoznajemo „ssu sklopu projekta Tako su naučili da Crvenkapica, Pepeljuga, Palčić, Mačak u čizmama potječu iz Francuske.

Dramatizacija raznih priča

Djeca su sudjelovala na dramatizacijama raznih priča, u dramatizaciji smo koristili pokrivala za glavu, lutke na štapu, stolne lutke koje su izradili odgojitelji , a djeca koristila za dramatizacije poznatih priča. U spontanim aktivnostima djeca su koristila lutke za izmišljanje vlastitih priča i dijaloga. Djeci se svidjelo kada smo izmišljali različite krajeve poznatih priča ili mijenjali karakteristike likova pa su trebali izmišljati drugačije dijaloge između likova,

Djeca su često spontano crtala likove i izrezivala ih, dogovarale se kako će glumiti,

Izmišljali dijaloge i scenografiju , pozivali prijatelje na predstavu.

Izrada slikovnice o zemljama koje smo posjetili u sklopu projekta

Djeca crtaju i kratko ispisuju nazive poznatih građevina, imena glavnih gradova, crtaju znamenitosti.

Izrada raznih plakata

Djeca izrađuju plakate na razne teme- Velika Britanija, Francuska, teme vezane uz prirodu- Voda, pčele, vrste brašna i sl.

Izrada slikovnice klubovi europske lige

Izrada slikovnice o evropskim klubovima na inicijativu djeteta koje pokazuje specifične interese za to područje. Dijete ispisuje nazive klubova , imena omiljenih igrača, crta grbove klubova.

Aktivnosti stručne suradnice psihologinje

Psihologinja je s djecom iz skupina „Krijesnice“, „Ribice“ te u Programa predškole realizirala dvije radionice emocionalne pismenosti. Djeca su u malim skupinama prepoznavala četiri osnovne emocije, facijalne ekspresije koje ih prate, uz pomoć kartica koje prikazuju socijalne situacije koje izazivaju različita emocionalna stanja povezivala su emocije sa događajima koji ih mogu izazvati. Djeca su zatim prepoznavala kada u svom životu doživaljavaju određenu emociju te su crtali te situacije. U malim grupama su razgovarali s prijateljima o tome što ih ljuti, rastužuje, usrećuje ili plaši. Djeca koja su htjela prezentirala su svoj crtež pred cijelom skupinom. Osim prepoznavanja i imenovanja emocija tema je bila i kako određenu emociju lakše regulirati i što nam pomaže kada se osjećamo na određeni način. Realiziran je cilj usvajanja znanja o prepoznavanju, imenovanju osnovnih emocija te mogućnostima njihove regulacije kroz razvoj samosvijesti o aktivnostima koje nam pomažu u tome.

# Projekti po odgojnim skupinama tijekom godine:

|  |  |  |
| --- | --- | --- |
| Naziv projekta | Odgojna skupina | Opis projekta |
| Titanic | Krijesnice | Grupa djece tijekom godine, vođena poticajm i interesom jednog dječaka, proučavala je fenomen potonuća broda Titank. Obogaćivanjem materijalnog konteksta odgojiteljice su omogućile širnje i produbljivanje spoznaja o samom brodu i povijesnom događaju. Djeca su osmislila dramski igrokaz na istu temu i prikazala ga na završnoj priredbi. |
| Boje | Srčeka | Na početku pedagoške godine dvoje je djece prilikom igranja pokazivalo da razlikuje i uspješno imenuje boje dok su druga djeca pokazivala interes za spoznavanje boja, ispitivali su za boje kocaka kroz igre građenja, boje u likovnom izražavanju, prilikom čitanja slikovnica, komentirali ih i imenovali, no najčešće pogrešno. Putem ponuđenih likovnih, istraživačko-spoznajnih i stolno-manipulativnih aktivnosti, igre građenja djeca su otkrivala, sortirala, pridruživala, razlikovala i uspoređivala boje te ih na kraju imenovala. Djeci su svo vrijeme bile ponuđene razne stolno-manipulativne igre, didaktičke igre te likovni materijali za slobodnu igru i izražavanje.  Ostvarivanju ciljeva pridonijelo je i korištenje slikovnica „Boje“, „Gusjenicu prati i boje ćeš znati”, priče uz aplikacije „Zeko i boje” kao i drugih priča i slikopriča.  Djeca su uz spoznavanje boja prema svojim individualnim razvojnim mogućnostima razvijala finu motoriku prstiju i šake te koordinaciju oko-ruka, razvijala govor i bogatila rječnik.  Projekt je trajao cijelu pedagošku godinu. |
| Jesen | Ježići | Cilj projekta je bio upoznati djecu sa svim karakteristikama ovog godišnjeg doba te onim što nam jesen pruža u biljnom i životinjskom svijetu. Realizirane aktivnosti:  -stigla nam je jesen žuta  -priča „Djed i repa“ puž u našoj sobi izrada plakata: voće — povrće  -igra „Križić — kružić“ — voće i povrće  -istraživačka aktivnost — „List pod svjetlom“  -likovna aktivnost: Mozaik od lišća, otisak lista temperom, lutke od plodina, grafički otisak lista  -posjet šumi  -igre slanim tijestom — vrste brašna  -„Kolika je bundeva narasla u polju“  -igre plodinama — lijepljenje na kartone, izrada slika  -mjerimo i važemo posjet parku, prikupljanje divljih kestena  -nizanje kestena na špagu, vaganje, usporedivanje mjerili smo količinu oborina koja je padala izrada čipsa od jabuka — projekt je počeo na inicijativu djece koja su počela donositi košarice pune voća i povrća. Oformili smo kutić jeseni u našoj sobi koji se stalno nadopunjavao.  Roditelji su aktivno sudjelovali u projektu |
| Dinosuri | Ježići | Potaknuti zanimanjem za dinosaure djeca su se zajedno s odgojiteljicama tijekom godine bavila proučavanjem ove teme. Realizirane aktivnosti:  -izrada novog centra aktivnosti dinosauri  -traženje informacija o dinosaurima (knjige, enciklopedije, slikovnice)  -traženje informacija na internetu sa roditeljima  - igranje uloga – paleontolog  -likovno stvaranje na temu dinosauri  -igranje didaktične igre pamćenja (memory)  -izrada plakata o dinosaurima  -izrada slikovnice  -igra sjena sa dinosaurima  -matematičke igre – kartice sa dinosaurima  -pokretne igre s pravilima  -igre dramatizacije (lutkice na štapu)  -pokus „erupcija vulkana“  -rješavanje radnih listova na temu dinosauri  -modeliranje u gipsu  -izrada dinosaura od pnm (rolice wc papira, karton)  -pregledavanje snimaka i videozapisa o životu dinosaura na internetu |
| Priprema za školu | Ribice | Djeca su tijekom godine radila na usvajanju znanja i vještina vezanih uz pripreme za školu i opću psihofizičku spremnost za polazak u 1.razred. Bogatim poticajima osmišljenim za poticanje teih specifičnih znanja i vještina djeca su se uspješno pripremila za polazak u školu. |
| Putujmo svijetom | Ribice | Potaknuti dječakom s razvojno specifičnom darovitosti u području geografije djeca su tijekom godine proučavala zemlje svijeta, učila o znamenitostima i kulturnim specifičnostima različitih zemalja. (Velika Britanija, Francuska i Italija). Odgojno- obrazovni ishodi:  -većina djece prepoznaje i imenuje države prema njihovim zastavama, te ih znaju pronaći na karti Europe  -djeca su počela pokazivati interes za proučavanje geografske karte, znakova na karti , pokazuju interes za države u cijelom svijetu  -djeca prepoznaju gastro ponudu karakterističnu za Veliku Britaniju, Francusku i Italiju (pizza, mufini, tjestenina, macaronsiisl)  -djeca su razvila pozitivan stav prema različitim kulturama i ljudima koji tamo žive |
| Svemir | Krijenice | Potaknuti interesom djece za temom tijekom godine odgojiteljicu su podržavali proučavanje teme svemir, Sunčev sustav, meteori, rakete. U sklopu proučavanja planeta djeca su proširila spoznaje o zaštiti okoliša, utjecaju čovjeka na okoliš i klimatskim promjenama. |
| Zubi | Gumbeki | Sklopovima aktivnosti odgojitelji su radili na razvoju djetetove svijesti o važnosti pravilne prehrane i redovite higijene zuba te smanjenju straha od odlaska stomatologu. |
| Ovo nije smeće | Loptice | Kroz navedeni projekt djeca su osvijestila važnost odgovornog ponašanja u odnosu na otpad, stekla su razna znanja o zbrinjavanju otpada kao i načinima brige o okolišu. Djeca su usvojila navike sortiranja otpada u skupini te su kroz sudjelovanje u izradi vlastitih poticaja (igara) stekla navike brige i odgovornosti prema poticajima čime je u skupini smanjen broj uništenih poticaja. |
| Mojih pet osjetila | Jagodice | Djeca od samog početka pokazuju veliki interes za svim ponuđenim poticajima i materijalima. Neka djeca sudjeluju u baš svim ponuđenim aktivnostima te potiču i drugu djecu da se uključe. Donose im nove ponuđene materijale, pozivaju ih u novoformirane centre na igru itd. Usvojili su nazive voća, povrća, razlika zemlja-pijesak, glazbenih instrumenata, savladavali bartanje priridnim matreijalima itd. Primjećujemo da se sve više javlja suradničko ozračje među djecom u skupini. Bogatom ponudom prirodnih neoblikovanih materijala zadovoljili smo prirodnu potrebu djece za otkrivanjem novog i nepoznatog. Upoznavanjem i korištenjem različitih materijala djeca razvijaju osnovne socijalne vještine koje uključuju vještine međusobnog slušanja, traženja pomoći od drugih, pružiti pomoć te bogaćenje rječnika. Kod djece primjećujemo razvoj vještina koje su važne za funkcioniranje u skupini, a uključuju postavljanje pitanja, čekanje na red (npr. Za igračku) te pružanje pomoći prijatelju u igri. Djeca koriste novonastale poticaje u simboličkoj igri te ih također potiču na duže zadržavanje u igri i na istraživanje i stjecanje novih znanja. |
| Zdravlje | Loptice | Projekt je započeo prirodnom radoznalošću djece i pokazivanjem interesa za zdravlje te skoro svakidašnjem razgovoru o zdravlju, higijeni i ljudskome tijelu – na koji način fukcionira. Izrađivanjem poticaja i planiranim aktivnostima kod djece je potaknuto opažanje svim osjetilima te je razvijen pozitivan odnos prema vlastitiome tijelu, njegovim fukcijama i zdravom načinu života. |

# TABLICA AKTIVNOSTI

|  |  |  |
| --- | --- | --- |
| **NAZIV AKTIVNOSTI /  MJESEC PROVEDBE** | **OPIS AKTIVNOSTI** | |
| **RUJAN, LISTOPAD, STUDENI** | | |
| *Priča o roditeljstvu* | Predavanje dipl. sociologa Brune Šimleše za odgojitelje, stručne suradnike i roditelje | |
| Predstavljanje slikovnica o *Žirafi Suli* | Posjet Maje Šimleše, autorice slikovnica koja ih je predstavila našoj djeci te kroz razgovor i interakciju s djecom čitala i pričala priče | |
| *Priča o tantrumima* | Predavanje psihologa i psihoterapeuta Damira Oštarčevića | |
| Dan starijih osoba | Nastup folklorne skupine Dječjeg vrtića Bubamara u parku u Donjoj Stubici za sve djedove i bake | |
| **PROSINAC,SIJEČANJ,VELJAČA** | | |
| Paljenje lampica | Djeca vrtićkih skupina su sudjelovala u paljenju lampica u novouređenom parku u Donjoj Stubici te tom prigodom odpjevala dvije prigodne pjesmice. | |
| Predstava *Kamo je nestao krampus* | Predstava u izvedbi dramske skupine DV za svu vrtićku djecu i vanjske predškolarce | |
| Rođendan vrtića | Obilježen je rođendan vrtića – 25 godina od odvajanja od OŠ i početak djelovanja kao samostalne ustanove | |
| Fašnik | Maskiranje u vrtiću, šetnja maskirane  povorke vrtićkih skupina kroz centar Donje Stubice | |
| **OŽUJAK,TRAVANJ,SVIBANJ** | | | |
| *Stres* | | Radionica psihologinje i Gestalt psihoterapeutkinje Marine Sviben Družinec za sve odgojitelje i stručne suradnike | |
| Dokumentiranje odgojno – obrazovnog procesa | | Tri radionice pedagoginje Biljane Vidačić Maraš | |
| Uskrsni sajam | | Ispred vrtića održan je Uskrsni sajam. Prikupljenim donacijama roditelja nabavljene su igračke za pješčanik i igre na zraku. | |
| *Jurjevo u Gornjoj Stubici* | | Folklorna skupina vrtića nastupila je na manifestaciji *Jurjevo u Gornjoj Stubici*. | |
| Ljubičasti dan | | Odgojna skupina „Ribice“ obilježila je „Ljubičasti dan“ – dan pružanja podrške osobama s epilepsijom | |
| CAP program prevencije zlostavljanja djece | | Djeca školski obveznici iz odgojnih skupina Ježići, Krijesnice i Ribice sudjelovala su na radionicama za djecu u sklopu CAP programa. | |
| Međunarodni dan odgoja bez batina | | Stručne suradnice izradile brošuru za roditelje na temu „Kako postaviti granice u odgoju bez primjene sile“ | |
| Obilježavanje Međunarodnog dana vatrogasaca | | Posjet vatrogasaca vrtiću, upoznavanje vrtićkih skupina s poslom vatrogasaca, razgledavanje vatrogasnog vozila, male  Vatrogasne vježbe | |
| Tjedan zdravlja | | U aktivnosti povodom *Tjedna zdravlja* uključile su se sve skupine vrtića. Aktivnosti su objavljene u zajedničkoj brošuri sa svim drugim  vrtićima, a skupine su dobile diplome. | |
| Aktivnosti o zdravlju zubi | | Mlađu i srednju vrtićku skupinu posjetila je patronažna sestra Danijela Ljubić. Kroz zanimljivu priču djeca su upoznata s pravilnim pranjem zubiju koje su isprobavali na plastičnom zubalu. | |
| *Promet nije šala ni opasnost mala* | | Troje predškolaraca iz našeg vrtića sudjelovalo je s jednom odgojiteljicom u akciji *Promet nije šala ni opasnost mala* koja se ove godine održala u DV Sveti Križ Začretje. | |
| Uređenje vanjskog prostora | | Odgojiteljice, zdravstveni voditelj i ravnateljica su zajedničkim snagama uredili vanjske terase i ulaz u vrtićko dvorište oslikavši ih raznim pokretnim igrama za djecu. | |
| **LIPANJ,SRPANJ,KOLOVOZ** | | | |
| Izlet u Sekirišće, Sveti Križ Začretje | | Na izlet su išli svi predškolarci te uživali u raznim igrama i aktivnostima koje su za njih pripremili članovi Udruge za promicanje narodnih običaja, starina, priča i legendi *Coprnjaki i Coprnice.* | |
| Škola plivanja | | Održana u Termama Jezerčica | |
| Škola rolanja | | Školu rolanja provodilo je Sportsko društvo  KuKuRiKu | |
| 10. izložba vezilja | | Održana je jubilarna 10. izložba Malih vezilja | |
| Završne svečanosti | | Održane završne svečanosti naših predškolaraca | |
| Program engleskog jezika | | Održane su završne svečanosti dviju skupina djece koja su polazila program engleskog jezika u organizaciji POU Donja Stubica | |
| Mala sportska škola KuKuRiku | | Održana dodjela diploma i nagrada djeci koja su polazila Malu sportsku školu KuKuRiKu koja je ove odgojno – obrazovne godine bila organizirana u vrtiću. | |
| Za vrijeme ljetnih mjeseci je većina aktivnosti bila organizirana na otvorenom. Djeci su  omogućene igre vodom i pijeskom kao i brojne druge aktivnosti prema njihovom interesu. | | | |

# PROGRAM PREDŠKOLE

U program predškole u odgojno – obrazovnoj 2021./2022. godini bilo je uključeno 11-ero djece koja nisu polaznici redovitog desetosatnog vrtićkog programa. Ostvareno je 183 sata predškole. Održan je jedan roditeljski sastanak na početku godine te nekoliko individualnih konzultacija telefonom tijekom godine. Na kraju mjeseca svibnja organizirana je završna svečanost. Također, djeca su išla na zajednički izlet u Sveti Križ Začretje. U rad predškolske skupine su se nekoliko puta tijekom godine uključile stručne suradnice psihologinja i logopetkinja kako bi uočile eventualne teškoće i potrebe za logopedskom terapijom, obradile s djecom temu emocija i sl. Prostorno – materijalno okruženje se redovito nadopunjavalo novim materijalima prema interesima djece.

# Govor, komunikacija, izražavanje i stvaralaštvo

Velika je zainteresiranost djece za likovno izražavanje, u crtanju koriste puno detalja, najviše su zainteresirani za vodene boje i tempere. Vrlo dobro su usvojili i tehniku kolaža, korištenje škara u čemu je na početku programa predškole uočena potreba za napretkom. Većina djece samostalno piše riječi. Sva djeca vole prepričavati razne događaje iz svoje svakodnevice te strpljivo čekaju da dođu na red za prepričavanje. Također, svi jako vole slušati priče i usvajati nove pjesmice. Jedno dijete istaknulo se u aktivnostima vezanima uz igrokaze jer pohađa satove glume pa je time često poticao prijatelje iz skupine na slične aktivnosti. Pojedina djeca privatno posjećuju logopeda zbog problema u izgovoru.

# Socio – emocionalni razvoj

Sva djeca su se vrlo brzo i lako privikla na početku programa predškole. Skupina je komunikativna, društvena, opuštena te se jako brzo razvilo prijateljstvo i međusobno povjerenje. Pojedina djeca malo su povučenija na početku, no jako brzo su se opustili.Sva su djeca razvila

privrženost i osjećaj pripadanja skupini te lijepo međusobno surađuju, međusobno si pomažu i tješe jedan drugoga kada je potrebno te upozoravaju jedni druge na kršenje pravila u skupini.

# Spoznajni razvoj

Na početku je bilo manjih poteškoća u koncentraciji i rješavanju grafomotoričkih te je bila potrebna pomoć većem broju djece, no ubrzo se vidi poboljšanje i napredak. Djelomično su usvojene uzročno – posljedične veze, orijentacija u prostoru, detalji oko važnih događanja, godišnjih doba, praznika itd… Gotovo sva djeca usvojila su analizu i sintezu riječi. Sva djeca prepoznaju slova, brojeve i geometrijske likove.

# Tjelesni i psihomotorni razvoj

Sva djeca vrlo su spretna i vješto savladavaju motoričke zadatke, poligone prepreka, tjelesne aktivnosti u sobi i na dvorištu. Fina motorika poticana je kroz razne aktivnosti. Na početku je bilo najviše problema oko baratanja škaricama, no ubrzo, nakon puno rada, nema više poteškoća kod nijednog djeteta te je do kraja pedagoške godine vidljiv veliki napredak u svemu i kod sve djece, što primjećuju i roditelji. Najviše svi vole tjelesne aktivnosti u pokretnim igrama s pjevanjem, poligonima prepreka, plesanje.

Devetero djece je upisano u školu, dok je dvoje djece dobilo odgodu upisa u prvi razred.

# MALE VEZILJE

Projekt "Male vezilje" ove godine proslavio je 10 godina postojanja. U tih 10 godina kroz projekt prošlo je više od 130-ero djece, a ove godine sudjelovalo ih je 10-ero. Sve su to djeca starijih odgojnih skupina.

Cilj projekta je njegovanje kulturne baštine Hrvatskog zagorja te razvoj ljubavi za ručni rad kao neprocjenjivo blago Hrvatskog zagorja. Djeca su usvojila tehniku crtanja uz pomoć predložaka, razvijali osjećaj za boje, razvijali finu motoriku šake, preciznost u radu. Upoznavali su se s tradicijom vezenja. Neki su prvi puta u ruci imali iglu i konac. Usvajali su uvođenje konca u iglu, pravilno upikavanje u platno. Pomoć odgojitelja je u početku bila konstantna, no s vremenom je bila sve manja i manja. Djeca su sama izabirala motive koje su vezli. Učili su se strpljenju, trudu, pomaganju jedni drugima. Male vezilje sastajale su se svake srijede.

Dana 03.06 održana je izložba radova kojoj su prisustvovali roditelji, gradonačelnik Donje Stubice kao i gospođa Marija Krušelj iz udruge Stubička baština. Ona je idejna začetnica tog projekta.

Izloženo je više od 20 radova, a posebno nas veseli što je u svakoj generaciji vezilja bilo i dječaka.

Na izložbi su sudjelovala i djeca iz folklorne skupine koji su izveli kratki program.

Cilj nam je bilo njegovanje kulturne baštine Hrvatskog zagorja

# FOLKLORNA SKUPINA

Ove odgojno - obrazovne godine u folklornoj skupini sudjelovala su zainteresirana djeca dvije starije i jedne mješovite vrtićke skupine, njih oko 25-ero. Cilj nam je bio razvijati osjećaj pripadnosti vlastitoj kulturi i tradiciji s naglaskom na Hrvatsko Zagorje.

Zadaci:

* Omogućiti kreativni izričaj putem igre, plesa i pjesme
* Razvijati zanimanje za tradicijsko stvaralaštvo, tradicionalne instrumente i narodne nošnje
* Poticati motoriku prirodnim oblicima kretanja kroz igru i ples

Tijekom godine radilo se na raznim sadržajima i aktivnostima:

* Upoznavanje narodnih nošnji
* Prepoznavanje ritma igara s pjevanjem
* Upoznavanje s plesovima Hrvatskog Zagorja, Posavine i Međimurja

Folklorna skupina je zabilježila tri nastupa tijekom ove odgojno –obrazovne godine. Dana 1. 10. 2021. godine skupina je nastupala na obilježavanju Dana starijih osoba u Donjoj Stubici. U ožujku 2022. godine djeca folklorne skupine s veseljem su prisustvovala na proslavi Jurjeva u Gornjoj Stubici. Godinu su zaključili nastupom na tradicionalnoj izložbi vezilja u našem vrtiću.

# CAP PROGRAM

Program prevencije zlostavljanja djece (CAP program) proveli smo s djecom školskim obveznicima vrtićkih skupina „Ribice“, „Krijesnice“ i „Ježići“.

CAP-ov model uključuje program za roditelje, stručno obrazovanje cjelokupnog osoblja vrtića, radionice za djecu u odgojnim skupinama i vrijeme za razgovor.

Ciljevi programa:

* Upoznati osobna prava
* Definirati osobno pravo na sigurnost
* Identificirati potencijalno opasne situacije
* Osvijestiti djelovanje strategija sprečavanja zlostavljanja
* Osvijestiti postojanje mreže podrške koja djeci stoji na raspolaganju

Zadaci:

* Upoznavanje s pravima djeteta
* Upoznavanje i definiranje dječjeg prava na sigurnost, a posebno prava da budeš siguran, jak i slobodan
* Identificirati situacije u kojima su ova prava narušena ili ugrožena
* Prepoznavanje situacija zlostavljanja u koje su uključeni vršnjaci
* Upoznavanje potencijalnih situacija napada s nepoznatom osobom
* Identificirati situacije zlostavljanja koje uključuju poznatu osobu
* Upoznati i uvježbati sposobnost da se kaže NE i siguran nastup u potencijalno opasnim situacijama
* Demonstrirati pružanje i primanje podrške vršnjaka u potencijalno opasnim situacijama, sigurnosni krik i osnovna ponašanja samoobrane
* Identificirati poznate osobe u svom okruženju kojima dijete može vjerovati

Tijek realizacije programa:

* + Stručni sastanci CAP tima s odgojiteljima skupina u kojima se CAP provodio: veljača i ožujak2022.
  + održavanje predavanja za osoblje vrtića: 07.03.2022.
  + Održavanje roditeljskog sastanka o CAP programu: 02.03.2022.
  + Radionice za djecu 7.,8. i 9.03. 2022.
  + Valorizacijski sastanak: ožujak2022.

Protokol o obavljenim aktivnostima

* Radionica za osoblje vrtića je održana 07. 03. 2022. Prisustvovale su dvije odgojiteljice novozaposlene u ustanovi (Ana Lešković i Mateja Čupar).

Voditeljica radionice: Alma Kapetanović, psiholog

Evaluacija radionice: opća ocjena radionice je odličan (5)

* Roditeljski sastanak preko mreže
* Radionica za roditelje održana je 02.03.2022. Zbog epidemioloških uvjeta ove godine se radionica održala putem Zoom aplikacije. Prisustvovalo je 7 roditelja.

Voditelji radionice: Alma Kapetanović, psiholog, Zdenka Habjanec, odgojitelj, Željka Haramustek, odgojitelj

Evaluacija radionice za roditelje

Tablica:Aritmetičke sredine ocjena radionice za roditelje

|  |  |
| --- | --- |
| Kategorije procjene | Aritmetička sredina |
| Novost teme | 3,8 |
| Zanimljivost sadržaja | 4,8 |
| Primjenjivost sadržaja | 5,0 |
| Pripremljenost predavača | 5,0 |
| Opća ocjena radionice | 5,0 |

* Radionice za djecu:

Tijekom ožujka kao priprema za CAP radionice u skupinama provedene su sve aktivnosti koje se u materijalima za provedbu CAP programa preporučuju. Razgovaralo se o neznancima, sigurnim dodirima, dobrim i lošim tajnama, zašto smijemo reći ne. Djecu se educiralo o njihovim pravima, a naročito o pravima da budu sigurna, jaka i slobodna.

Obrađene su preporučene slikovnice.

# STRUČNO USAVRŠAVANJE I NAOBRAZBA

* održavanja sjednica Odgajateljskog vijeća
* individualnog stručnog usavršavanja
* skupnog stručnog usavršavanja u vrtiću (stručni aktivi, radionice)
* skupnog stručnog usavršavanja izvan vrtića (stručni skupovi: ravnatelja i stručnih suradnika, odgajatelja i pripravnika, savjetovanja, aktivi, stručno-zdravstveni skupovi, seminari, psihološke radionice, simpoziji, regionalna savjetovanja)
* stručne literature i časopisa

Plan stručnog usavršavanja donijet je na sjednici Odgajateljskog vijeća. Osim što je obavezno, stručno usavršavanje smatra se nužnom pretpostavkom stjecanja potrebnih znanja i vještina te vrijednosti profesionalnog rada. Stoga ono mora biti dobro planirano, kvalitetno i kontinuirano:

# Stručno usavršavanje u ustanovi

A) Usavršavanje u timu

Odgojitelji su se početkom odgojno-obrazovne godine timski (parovi odgojitelja koji rade zajedno) odlučili za jedno interesno područje i temu, a tijekom godine su proučavanjem literature i praktičnim djelovanjem proširili spoznaje o odabranoj temi te ih implementirale u svoj rad u skupini. Teme su usvojene na Odgojiteljskom vijeću početkom pedagoške godine.

* Točkice (Sanja Žukina i Ana Lešković): Razvoj senzomotorike, planiranje prostornomaterijalnog konteksta za osiguravanje različitih kompetencija djece
* Jagodice (Valentina Kundih i Ines Jakša): Organizacija poticajnog prostora, materijala

i vremena za dječje aktivnosti u jaslicama

* Loptice (Nikolina Horvat i Ana Tupek): Poticanje razvoja interesa za istraživačkim

načinom usvajanja novih spoznaja u skupini

* Krijesnice (Patricija Božić i Ivana Rožman): Projektni rad u mješovitoj vrtićkoj
* skupini (Svemir) i Razvoj stvaralaštva i opismenjavanje djece kroz dramski izričaj
* Ribice (Zdenka Habjanec i Mateja Čupar): Timski pristup pripremi za školu
* Srčeka (Željka Haramustek i Mirela Veverec): Poticanje rane pismenosti u jasličkoj

skupini

* Gumbeki (Martina Horvatek i Martina MezdićKljak): Uloga odgojitelja u

prepoznavanju odstupanja djeteta od redovnog razvoja

* Ježići (Ksenija Šobak i Silvija JagarčecBekina): Konstruktivno rješavanje sukoba i

konflikata u odgojno - obrazovnoj skupini

B) stručno usavršavanje putem individualnih konzultacija sa stručnim timom

C) grupa za refleksiju- ravnateljica i odgojitelji

D) odgojiteljska vijeća – timsko planiranje mjesečnih i višemjesečnih razdoblja, dogovori oko zajedničkih aktivnosti, rješavanje organizacijskih poteškoća i sl.

stručni aktivi na odabrane stručne teme:

* + - 31. 03. 2022. Stručna radionica na temu „Stres“, voditeljica: psihologinja i geštalt psihoterapeutkinja Marina Sviben Družinec
    - 06. 04. 2022. Interstručni aktiv  na temu “Dokumentiranje odgojno- obrazovnog procesa” 1. dio Voditeljica- pedagoginja Biljane Vidačić Maraš iz Dječjeg vrtića Trnsko
    - 09. 05. 2022. Interstručni aktiv  na temu “Dokumentiranje odgojno- obrazovnog procesa” 2. dio Voditeljica- pedagoginja Biljane Vidačić Maraš iz Dječjeg vrtića Trnsko
    - 06. 06. 2022. Interstručni aktiv  na temu “Dokumentiranje odgojno- obrazovnog procesa” 3.dio Voditeljica- pedagoginja Biljane Vidačić Maraš iz Dječjeg vrtića Trnsko

# Stručno usavršavanje izvan ustanove

Ravnateljica, odgojiteljice, zdravstveni voditelj i stručne suradnice sudjelovale su na brojnim edukacijama izvan ustanove: stručnim skupovima u organizaciji Agencije za odgoj i obrazovanje, predavanjima u organizaciji ostalih institucija uključenih u odgojno- obrazovno - zdravstveni rad s djecom i roditeljima te posjetile i surađivale s ustanovama koje se bave odgojem, obrazovanjem i terapijom predškolske djece.

# SURADNJA S RODITELJIMA

Suradnja s roditeljima realizirana je putem sljedećih aktivnosti:

* 1. Informiranje i edukacija roditelja
     + svakodnevni kontakti (važne informacije kod dolaska i odlaska djece iz ustanove)
     + Individualne konzultacije roditelja i odgojitelja
     + Individualne konzultacije roditelja i stručnih suradnika
     + Razmjena informacija putem on- line grupnih aplikacija (Viber, Whatsapp)
     + Roditeljski sastanci- informativni
     + Opće informacije i prikaz odgojno- obrazovnog procesa, aktivnosti i projekata
  2. Roditeljski sastanci- edukativni:
* Emocije šestogodišnjaka
* Razvojne karakteristike djece u dobi od 2-3 godine
* Poticanje samostalnosti kod djece
* Proces prilagodbe djece u jaslicama
  1. Stručna predavanja za roditelje:
* 16. 09. 2022. Priča o roditeljstvu, Bruno Šimleša, Dv Bubamara, Donja Stubica
* 24. 09. 2022. Priča o tantrumima, Damir Oštarčević, prof.psiholog, Dv Bubamara, Donja Stubica
* 02. 03. 2022. CAP program za prevenciju zlostavljanja djece – preko mreže
  1. kutići zaroditelje – tijekom godine
  2. izložbe–tijekomgodine(likovniradovi,Male vezilje)
  3. druga sredstva informiranja:
     + - web stranica vrtića
       - Facebook stranica vrtića
  4. Aktivno uključivanje roditelja u radodgojnih skupina i predškolske ustanove u cjelini- građenje partnerstva sroditeljima
     + sudjelovanje roditelja uplaniranju aktivnosti-tijekom godine
     + uključivanje roditelja u odgojno - obrazovni rad– tijekom godine
     + sudjelovanje roditelja u Upravnomvijeću – tijekomgodine
     + sudjelovanje roditelja u izradi igara i didaktičkog materijala – tijekom godine
     + sudjelovanje u organizaciji i ostvarenju izleta, posjeta, predstava, proslava, druženja, rekreacijskih programa – tijekom godine
     + sudjelovanje u zajedničkom uređenju vanjskog i unutrašnjeg prostora – tijekom godine
     + sudjelovanje roditelja u nabavi potrošnog materijala, sponzorstva – po potrebi tijekom godine

Tijekom mjeseca lipnja provedena je anonimna anketa za roditelje s ciljem procjene zadovoljstva radom Dječjeg vrtića Bubamara. Odgojiteljice su dobile rezultate povratne informacije roditelja djece iz njihove skupine dok su grupni rezultati koji se odnose na cijelu ustanovu analizirani i prezentirani na Odgojiteljskom vijeću u mjesecu kolovozu. Rezultati za cijelu ustanovu će se koristiti za izradu Godišnjeg plana i programa za narednu godinu vezano uz suradnju s roditeljima.

# SURADNJA S DRUŠTVENOM SREDINOM

Odgojno - obrazovna funkcija vrtića ne može se ostvariti samo kroz programe rada, već vrtić mora djelovati kao institucija u okviru šire i uže društvene zajednice i omogućiti djeci da steknu znanja i informacije kako bi postati punopravni aktivni dio društva. Suradnju s društvenom sredinom i ove godine smo temeljili na otvorenosti vrtića prema sredini u kojoj živimo i djelujemo.

Ostvarena je suradnja s:

* Osnivačem kroz pravovremeno informiranje o rezultatima i problemima s kojima smo se susreli u svom djelovanju (unapređivanje uvjeta rada i boravka, osiguravanje materijalnih sredstava za redovno funkcioniranje vrtića);
* Upravnim vijećem kroz redovito informiranje i donošenje odluka važnih za pravovremeno, zakonito i kvalitetno provođenje Godišnjeg programa rada;
* Osnovnim školama (Gornja Stubica, Donja Stubica) radi dogovora oko provođenja programa predškole, posjeta školi, međusobnoj suradnji u pripremi djece za upis u školu;
* Profesoricom fizike Dinkom Curiš Štih iz Srednje Škole Bedekovčina u realizaciji radionice za djecu odgojne skupine „Krijesnice“ na temu „Putovanje na Mars“ u sklopu projekta Svemir
* Dječjim vrtićima s područja županije kroz razmjenu stručnih iskustava;
* Zdravstvenim institucijama radi nadzora provedbe zadaće na očuvanju zdravlja djece i zaposlenih, zdravstvenog prosvjećivanja djece i odraslih;
* Agencijom za odgoj i obrazovanje (stručno usavršavanje, savjetodavna uloga u unapređivanju ukupnog konteksta vrtića, suradnja oko pripravničkog staža);
* Županijskim uredom i uredom državne uprave (veza resornog ministarstva i vrtića te pomoć oko realizacije određenih projekata – npr. o sigurnosti djece u prometu);
* Društvima i udrugama: Crveni križ, Društvo Naša djeca, Udruga invalida, organizacijski odbori;
* CZSS oko praćenja i djelovanja u situacijama obitelji u riziku, mogućih indikacija o kršenju dječjih prava
* Policijskom upravom Krapinsko – Zagorskom oko projekta o sigurnosti djece u prometu i konkretne pomoći; sastanci Tima za prevenciju i borbu protiv nasilja i drugih ugroza jednom mjesečno
* Medijima radi pravovremenog potpunog i stvarnog izvještavanja i informiranja o aktivnostima vrtića;
* Sportskim društvom radi ostvarenja sportskih programa
* Pučkim otvorenim učilištem Donja Stubica radi ostvarenja programa engleskog jezika
* Dobavljačima vrtića radi materijalnog pomaganja u ostvarenju programa sponzorstvo);
* Dvd Donja Stubica obilježavanje Međunarodnog dana vatrogasaca
* Specijalističke dijagnostičke ustanove razvojna procjena djece s teškoćama
* Šumarijom Donja Stubica donacija drva za opremanje igrališta
* Valovitim papirom Dunapack donacija kartona za odgojno –obrazovni rad
* Niskogradnjom Hren donacija pijeska i zemlje za vrtićko igralište

# VREDNOVANJE

Vrednovanje je proces sustavnog i kontinuiranog praćenja, analiziranja i procjenjivanja uspješnosti odgojno-obrazovnog rada koji predstavlja temelj ostvarivanja napretka u kvaliteti rada ustanova. Odgojno- obrazovni proces vrednovali smo s dva aspekta: vanjskim vrednovanjem te unutarnjim vrednovanjem odnosno samovrednovanje.

# Vanjsko vrednovanje

Vanjsko vrednovanje usmjereno je na praćenje kvalitete odgojno-obrazovnih postignuća, a manje na utvrđivanje kvalitete procesa koji je prethodio tim postignućima. Provodi se prema kriterijima koji su unaprijed poznati te međusobno usklađeni. Ove odgojno- obrazovne godine verificirali smo programe za dvije novootvorene odgojne skupine. „Plan i program odgojno - obrazovnog rada u redovnoj cjelodnevnoj mješovitoj vrtićkoj skupini“ i „Plan i program odgojno - obrazovnog rada u redovnoj cjelodnevnoj mješovitoj jasličkoj skupini“ te Program rada s potencijalno darovitom djecom unutar redovnog (10 satnog) programa dječjeg vrtića. Suglasnost za provođenje programa je dalo MZOS i AZOO.

U pripremi su verifikacije:

* Redovitog cjelodnevnog (10-satnog) programa odgojno- obrazovnog rada za djecu predškolske dobi
* Programa predškole

# Samovrednovanje

Samovrednovanje se odnosi na sustavan, unutrašnji proces koji je usmjeren na osvjetljavanje trenutačnog stanja u ustanovi, na utvrđivanje pozitivnih postignuća, pronalaženje problema te predlaganje strategija njihova rješenja te unaprjeđivanje postojećeg stanja. Obuhvaća procese i postignuća, odnose i uvjete unutar koji se ostvaruje odgojno-obrazovni rad. Usmjerenost na kvalitetu od svih dionika odgojno-obrazovnog procesa zahtjeva kontinuiranu stručnu refleksiju od odgojitelja-samovrednovanje i djelovanje u smjeru unaprjeđivanja kvalitete pojedinih segmenata i ustanove u cjelini. Samovrednovanje obaveza je svih dionika odgojno-obrazovnog procesa koji su izravno ili neizravno uključeni u odgojno-obrazovni proces.

Tijekom ove odgojno- obrazovne godine realizirali smo provedbu grupe za refleksiju koju je vodila ravnateljica s odgojiteljima u manjim grupama. Korištena je i Viber grupa da dijeljenje foto i video dokumentacije i refleksiju aktivnosti za odgojitelje koji su se željeli uključiti.

U okviru stručnog usavršavanja u ustanovi realizirana je suradnja s pedagoginjom stručnom suradnicom iz Dječjeg vrtića Trnsko, Zagreb, Biljanom VidačićMaraš. Pedagoginja je vodila tri stručna usavršavanja unutar ustanove na temu „Dokumentiranje odgojno- obrazovnog procesa“ s ciljem jačanja refleksivnih vještina odgojno- obrazovnih djelatnika u našoj ustanovi. Pedagoginja je uputila djelatnike o načinu kvalitetnog dokumentiranja procesa nakon čega su odgojitelji prezentirali foto dokumentaciju iz vlastitog odgojno- obrazovnog procesa te dobili povratnu informaciju od pedagoginje i kolegica o kvaliteti kao i smjernice za daljnji razvoj. Osim kvalitetnog dokumentiranja pedagoginja je educirala djelatnike o načinima na koje je važno prezentirati odgojno- obrazovni proces roditeljima te kako voditi dokumentaciju o vlastitom profesionalnom razvoju.

Pomoću lista za praćenje prilagodbe i profila psihosocijalnog razvoja djece, protokola zaprocjenu i praćenje djece s govornim i komunikacijskim teškoćama te psihodijagnostičkim ilogopedskim mjernim instrumentima kao i antropometrijskim mjerenjimaradilo se napraćenjuivrednovanju individualnog rastai razvoja svakog djetetau skupini. Timski su sagledavane procjene članova stručnog tima i opservacija odgojiteljica iz skupine te su pisana Mišljenja o razvojnom statusu djeteta koji objedinjuju podatke dobivene od stručnih suradnika i odgojitelja.

U mjesecu lipnju svi odgojno- obrazovni djelatnici su popunili Protokol za samovrednovanje odgojno- obrazovnog rada DV Bubamara za 2021./2022. godinu. Rezultati Protokola analizirani su te će služiti za izradu Godišnjeg plana i programa za odgojno- obrazovnu godinu 2022./2023.

Tijekom mjeseca lipnja provedena je anonimna anketa za roditelje s ciljem procjene zadovoljstva radom Dječjeg vrtića Bubamara. Odgojiteljice su dobile rezultate povratne informacije roditelja djece iz njihove skupine dok su grupni rezultati koji se odnose na cijelu ustanovu analizirani i prezentirani na Odgojiteljskom vijeću u mjesecu kolovozu. Rezultati za cijelu ustanovu će se koristiti za izradu Godišnjeg plana i programa za narednu godinu vezano uz suradnju s roditeljima.

# OSTVARENJE PLANA STRUČNOG SURADNIKA PSIHOLOGA

# u odnosu na dijete:

* inicijalni intervjui pri upisu u ustanovu- procjena djece s posebnim potrebama
* praćenje procesa prilagodbe novoupisane djece, podrška djeci, odgojiteljima i roditeljima tijekom prilagodbe
* individualni rad i rad u grupi s djecom s poteškoćama u socio- emocionalnom razvoju i komunikacijskim teškoćama
* procjena djece s odgodom polaska u školu, suradnja s odgojiteljima o individualizaciji u odgojno- obrazovnom pristupu
* procjena razvojnog statusa djece s indikatorima razvojnog zaostajanja
* procjena potencijalne darovitosti psihodijagnostičkim instrumentima i listama za procjenu za roditelje i odgojitelje
* procjena razvojnog statusa djece i pisanje mišljenja o razvojnom status djece na zahtjev roditelja i škole (spremnost za školu)
* provedba radionica za prevenciju zlostavljanja CAP program u starijim vrtićkim skupinama „Ribice“, „Krijesnice“ i „Ježići“
* provedba radionica na temu „Emocionalna pismenost“ u starijim odgojnim skupinama i Programu predškole

# u odnosu na roditelje:

* inicijalni intervjui s roditeljima- informiranje o ustanovi, prikupljanje podataka o razvoju djeteta i obiteljskom kontekstu
* individualne konzultacije s roditeljima na odgojno- obrazovne teme:

pojava griženja u jaslicama, brakorazvod roditelja i psihološki rizici po dijete, poteškoće spavanja i regulacije emocija, razvojna odstupanja i upućivanje na procjene u vanjske institucije, inkluzija djece sa zdravstvenim teškoćama, anksioznost kod djece, povišena motoričnost- hiperaktivnost, potencijalna darovitost i poteškoće regulacije emocija, introvertiranost i emocionalna prilagodba, prilagodba djeteta na bolest u obitelji, spremnost za školu, postavljanje granica u odgoju

* uključivanje djece s teškoćama u razvoju u tretman vanjskih specijaliziranih ustanova i stručnjaka (preporuke, educiranje i podrška roditeljima)
* roditeljski sastanak CAP program prevencija zlostavljanja (Zoom aplikacija)
* roditeljski sastanak „Prilagodba na vrtić“
* roditeljski sastanak „Program predškole“
* suradnja s predstavnicom roditelja Jelenom Ribić Pavelić na temu realizacije projekta Montessori vrtić
* izrada anketa zadovoljstva za roditelje

# u odnosu na odgojitelje:

* konzultacije o djeci s teškoćama u razvoju i posebnim potrebama prema potrebi tijekom godine
* izrada Protokola za samovrednovanje odgojno- obrazovnog rada
* organiziranje stručnog predavanja Marine Sviben Družinec u ustanovi
* praćenje i podrška radu pripravnika (Član povjerenstva za stažiranje: stručne konzultacije, ogledni satovi, refleksija)
* predavanje za osoblje vrtića u sklopu CAP programa prevencije zlostavljanja
* podrška odgojiteljima u projektu Montessori razvojni centar
* u odnosu na vanjske institucije:
* komunikacija sa pedagoginjom Osnovne škole Donja Stubica vezano uz djecu školske obveznike (izvještaj o procjeni spremnosti za školu djece školskih obveznika)
* komunikacija s Osnovnom školom Gornja Stubica (Mišljenja o razvojnom statusu djece školskih obveznika)
* komunikacija sa sustručnjacima iz drugih dječjih vrtića
* Grad Donja Stubica- projekt Montessori razvojni centar
* suradnja s Policijom i Centrom za socijalnu skrb Donja Stubica- mjesečni sastanci

# stručno usavršavanje izvan ustanove:

* 16.09.2022. Priča o roditeljstvu, Bruno Šimleša, Dv Bubamara, Donja Stubica
* 24.09.2022. Priča o tantrumima, Damir Oštarčević, prof.psiholog, Dv Bubamara, Donja Stubica
* 10.11.2021. Suradnjom do mreže rane intervencije u djetinjstvuHrvatska udruga za ranu intervenciju u djetinjstvu (HURID)
* 28.10.2022. Izazovi stručnjaka u radu s djecom s rijetkim bolestima i/ili teškoćama u razvoju i njihovim obiteljima, Maja Bonačić, dječja psihologinja, Hrvatski savez za rijetke bolesti
* 15.11.2021. Dijete s oštećenjem vida u redovnoj vrtićkoj skupini, stručni skup, Centar za odgoj i obrazovanje „Vinko Bek“, Zagreb
* 15.12.2022. Identifikacija, razumijevanje i podrška u razvoju kreativno-produktivne darovite djece Renata Grdić**:***Stvaranje preduvjeta za kreiranje Programa Stručno razvojnog centra za edukaciju odgojno-obrazovnih djelatnika u poticanju područno-specifičnih darovitosti djece predškolske dobi*Mirjana Bakotić: *Razvojno poticajno okruženje u provedbi cjelovitog projekta rada s darovitom djecom rane i predškolske dobi*Jasna Cvetković Lay**:***Značaj rane identifikacije kreativno-produktivne darovitosti - teorijske spoznaje i empirijski pokazatelji*Matej Meštrović**:***Razvoj glazbenog talenta – osobna iskustva*
* 17.01.2022. obitelji usmjerena rana intervencija u djetinjstvu HURIID
* 27.01.2022- sastanak sekcije psihologa predškolskog odgoja i obrazovanja
* 19.02.2022.- Dobrobit djeteta u kontekstu obitelji - otpornost nastavnika, roditelja i djece Prof. dr. sc. Renata Miljević-Riđički
* 23.02.2022.  „Svemoć i nemoć komunikacijskog procesa“ prof. dr. sc. Lidija Arambašić, u organizaciji Društva psihologa Krapinsko-zagorske županije.
* 25.02. i 23.03. 2022- edukacija za voditelja programa potencijalno darovite djece u Centru Bistrić, Dr. sc. Jasna Cvetković-Lay, Psiholog, ECHA SpecialistinGiftedEducation
* 02.05.2022. Razvoj medijske i emocionalne pismenosti od dječjega vrtića: finski primjer, Agencija za odgoj i obrazovanje

# ostali poslovi:

* ažuriranje web i Facebook stranice
* izrada Programa rada s potencijalno darovitom djecom unutar redovnog (10 satnog) programa dječjeg vrtića za verifikaciju pri Azoo
* izrada edukativne brošure za roditelje u suradnji s logopedinjom (Kako postaviti granice ne koristeći nasilje)
* izrada dijelova Godišnjeg plana i programa rada, Godišnjeg izvješća o ostvarivanju plana i programa rada, Verifikacije programa: nove odgojne skupine, redovni program cijele ustanove, Program predškole, Individualnih dosjea za djecu s posebnim potrebama, Osvrta na ogledne sate pripravnice, Izvješća o stažiranju
* administrativni poslovi: izrada tablica za Ministarstvo znanosti i obrazovanja i Agenciju za odgoj i obrazovanje

# OSTVARENJE PLANA STRUČNOG SURADNIKA LOGOPEDA

Godišnji plan i program rada logopeda namijenjen je svoj djeci korisnicima DV Bubamara s ciljem prevencije, probira, otkrivanja i procjene poremećaja ili teškoća u komunikaciji, jeziku, govoru, glasu, predvještinama čitanja, pisanja i/ili računanja. Dijagnostički i terapijski rad namijenjen je onoj djeci kod kojih je prisutan poremećaj, odnosno teškoća u nekom od navedenih područja logopedske djelatnosti. Godišnji plan i program rada logopeda podrazumijeva i različite oblike suradnje s obitelji djeteta, odgojiteljima, stručnim suradnicima i svim osobama koje direktno ili indirektno sudjeluju u procesu odgojno – obrazovnog rada.

# RAD S DJECOM

*Cilj: prevencija, rano otkrivanje i otklanjanje govornih, jezičnih, komunikacijskih i glasovnih poremećaja*

*Vrijeme realizacije: rujan – kolovoz*

# Realizirane zadaće iz prevencije, probira, otkrivanja, procjene i dijagnostike:

* Boravak u skupinama i opservacija djece;
* Uvid u medicinsku dokumentaciju;
* Praćenje jezično-govornog razvoja sve djece, osobito djece s faktorima rizika u razvoju s ciljem uočavanja i prevencija poremećaja jezično-govorno-glasovne komunikacije;
* Probir i otkrivanje – trijažno ispitivanje i otkrivanje poremećaja jezično-govorno-glasovne komunikacije;
* Dijagnostika – utvrđivanje komunikacijsko-jezično-govorno-glasovnih sposobnosti i potencijala djeteta, postavljanje dijagnoze primjenom diferencijalnih dijagnostičkih postupaka;
* Utvrđivanje jezično-govornog statusa djeteta te u skladu s tim određivanje primjerenih terapijskih postupaka;
* Određivanje liste prioriteta u dijagnostici i terapiji;
* Obrada podataka trijažnih ispitivanja i dijagnostičkih postupaka; obrada anamnestičkih podataka;
* Upućivanje na specijalističke preglede, suradnja s specijaliziranim ustanovama, suradnja u postupku kategorizacije;
* Izrada stručnog mišljenja o razvoju djeteta,
* Vođenje dokumentacije o djeci – dnevnik rada logopeda, evidencija pregledane djece (evidencija o provedenom trijažnom postupku), evidencija djece s poremećajima jezično-govorno-glasovne komunikacije, evidencija djece obuhvaćene logopedskom dijagnostikom i terapijom (logopedski dosjei), vođenje individualnih dosjea djeteta.

Zaključak:

Zbog izuzetno velikog broja dana bolovanja (isključivo zbog njege djece), realizacija ovih zadaća je bila vrlo spora. Dijagnostika nije bila dovoljno pouzdana zbog potpunog nedostatka standardiziranih testova. Pokretanjem projekta ˝Logopedska čekaonica˝ stvoreni su preduvjeti za bolju logopedsku dijagnostiku unutar ustanove za kraj ove i početak sljedeće pedagoške godine.

# Realizirane zadaće iz terapije:

* Primjena specijaliziranih metoda i postupaka individualnoga ili grupnoga rada s djecom s poremećajima komunikacije, jezika, govora i glasa;
* Rad na poticanju i poboljšanju ranog komunikacijskog razvoja;
* Rad na razvoju početnog receptivnog i ekspresivnog rječnika;
* Rad na poboljšanju morfologije, sintakse, semantike te pragmatike jezika;
* Rad na poboljšanju fine motorike i grafomotorike;
* Rad na poboljšanju tečnosti govora;
* Rad na otklanjaju artikulacijskih teškoća;
* Rad na predvještinama čitanja, pisanja i /ili računanja;
* Terapijski postupci se primjenjuju u djece s nedovoljno nediferencirani jezičnim teškoćama, jezičnim poremećajima, komunikacijskim poremećajima, apraksijom, mucanjem , poremećajima izgovora, nerazvijenim predvještinama čitanja, pisanja i računanja, sniženim intelektualnim sposobnostima, poremećajima iz spektra autizma.

Zaključak:

Zbog velikog broja dana bolovanja (isključivo zbog njege djece) nisam zadovoljna količinom neposrednog terapijskog rada s djecom. Broj djece koja treba logopedsku terapiju je izuzetno velik. Zbog spore dijagnostike (velike liste čekanja u vanjskim ustanovama i nedostatak standardiziranih jezičnih testova u ustanovi) nije moguće precizno odrediti djecu sa značajnim jezičnim teškoćama, tako da u terapiju iz preventivnih razloga ulaze sva djeca s rizikom. Dnevni ritam boravka djece u vrtiću nije prilagođen terapijskom radu (skoro sva djeca jedu i spavaju od 11 do 14 sati).

Broj djece koji je bio uključen u neposredan terapijski rad je 66. Dio djece je u povremenom praćenju i roditelji se savjetuju po potrebi.

Provodi se većinom grupna logopedska terapija zbog velikog broja korisnika.

Veliki nedostatak u didaktičkoj opremljenosti je riješen za sljedeću pedagošku godinu pokretanjem projekta ˝Logopedska čekaonica).

# Realizirane zadaće u radu s djecom u godini pred polazak u školu (školskim obveznicima):

* Pred polazak u školu utvrđuje se razina predvještina čitanja i pisanja;
* Informiranje o urednom govorno – jezičnom razvoju i znanjima koje treba imati dijete u godini pred polazak u školu;
* Informiranje o trijaži i potrebi provođenja trijaže;
* Sumiranje rezultata trijažne obrade te klasificiranje djece koja imaju potrebu za logopedskim radom;
* Dogovaranje i provođenje individualnih razgovora s roditeljima čija djeca imaju potrebu za logopedskom terapijom;
* Provođenje logopedske terapije i evaluiranje postignutih rezultata;
* Koordinacija rada s roditeljima u svrhu kvalitetnijeg i bržeg napredovanja djece u terapiji;
* Pisanje mišljenja i preporuka učiteljima, stručnim suradnicima i /ili liječnicima školske medicine;
* Suradnja s osnovnom školom i Zavodom za javno zdravstvo;
* Nakon procjene predvještina čitanja i pisanja razmatranje potrebe formiranja posebne skupine djece s teškoćama izoliranima na podrčje predvještina čitanja, pisanja i računanja te provođenje grupne logopedske terapije.

Zaključak:

Logopedskom terapijom obuhvaćena su i djeca s teškoćama u razvoju predvještina čitanja, pisanja i računanja. Djeca iz obveznog programa predškole su opservirana i prikupljene su informacije o razvoju u suradnji s odgojiteljicom Nikolinom Horvatek. Roditelji djece s rizikom su telefonski nazvani i informirani o potrebi za procjenom stručnjaka i radu na razvoju djeteta.

Za svu djecu školske obveznike obavljen je razgovor s pedagoginjom OŠ Donja Stubica u suradnji s odgojiteljicom Nikolinom Horvatek i psihologinjom Almom Kapetanović. Iznesena su zapažanja o funkcioniranju djece i specifičnostima kako bi se sve to uzelo u obzir prilikom upisa i formiranja razreda.

# Realizirane zadaće u radu s djecom s posebnim potrebama:

* Suradnja sa stručnim timom u svrhu informiranja i primjene adaptivno – inkluzivnog postupka u odgojnu grupu;
* Evidentiranje posebne potrebe (ako do uključivanja u program vrtića nisu bile evidentirane) i upućivanje na daljnju dijagnostiku i obradu u specijalizirane ustanove;
* Educiranje odgojitelja o važnosti rane prevencije i intervencije djece s posebnim potrebama;
* Sudjelovanje u izradi individualnog plana i programa te početak prelaska na terapijski rad po principu intervencije bazirane na rutinama;
* Inicijalni razgovori s roditeljima o adaptivno - inkluzivnom postupku;
* Suradnja s roditeljima u vezi uključivanja djeteta u logopedsku terapiju, dogovaranje oko termina terapija kao i postupcima za provođenje terapije kod kuće;
* Provođenje individualne logopedske terapije;
* Vođenje dosjea djeteta;
* Rad s djetetom u odgojnoj grupi na boljoj adaptaciji i razvoju djetetovih kompetencija;
* Pomoć pri uključivanju u užu i širu društvenu sredinu;
* Organiziranje sastanaka u svrhu evaluacije djetetovog napretka.

Zaključak:

I dalje postoji veliki otpor dijela roditelja u provođenju dijagnostike u vanjskim ustanovama. Suradnja s odgojiteljima također nije zadovoljavajuća. Odgojitelji pokazuju interes za razvoj i moguće intervencije, ali u pravilu za vrijeme neposrednoga rada. Kada ih se pozove na individulane konzultacije s logopedom, u pravilu se odazovu. Gotovo da ne postoji iniciranje suradnje s njihove strane u posebno vrijeme van njihovog nepsrednog rada s djecom. Za sljedeću godinu planiram uvođenje fiksnog termina za konzultacije te boravak u čajnoj kuhinji u to vrijeme kako bi im bila dostupnija.

Dio inkluzivnih postupaka provodio se u okviru projekta Pismenost unutar ustanove gdje su se s grupama Krijesnice, Loptice i Srčeka obrađivale teme o inkluziji kroz slikovnice i aktivnosti primjerene njihovoj dobi. U sklopu tog projekta izrađene su i digitalne knjige na stranici Book Creator koje su proslijeđene roditeljima putem linka.

# SURADNJA S RODITELJIMA

*Cilj: osvještavanje roditelja o potrebitosti stimulacije i poticanja jezično-govornog razvoja i rane intervencije u svrhu otklanjanja govorno-jezičnih poremećaja kod djece; edukacija roditelja za potporu i suradnju u tretmanu njihovog djeteta*

*Vrijeme realizacije: rujan – kolovoz*

# Realizirane zadaće iz suradnje s roditeljima:

* Individualni razgovori s roditeljima (rezultati procjene, probira i dijagnostike, preporuke za uključivanje djeteta u logopedske vježbe, informiranje o tijeku i napredovanju djeteta u tretmanu);
* Preporuka za pregled i obradu u specijaliziranim ustanovama;
* Savjetodavni i instruktivni rad s roditeljima u cilju podrške roditelja u rehabilitaciji;
* Izrada stručnih pisanih naputaka i logopedskih vježbi za rad kod kuće;
* Edukacija roditelja (grupna ili individualna) u svrhu osvješćivanja potrebe poticanja jezično-govornog razvoja te prevencije, dijagnostike i rehabilitacije poremećaja istih;
* Organiziranje i vođenje tematskih roditeljskih sastanaka i edukativnih radionica;
* Pisani materijali (leci, plakati, itd.).

Zaključak:

Za zainteresirane roditelje i odgojitelje organizirano je predavanje o mucanju, te grupna edukacija o poticanju razvoja jezika čitanjem slikovnica u trenu kada su to epidemiološke mjere dopustile.

Svi roditelji su telefonski nazvani i informirani o rezultatima probira. Tada se razgovaralo o zabrinutostima i informiralo roditelje o daljnjim postupcima te ih se pozvalo na suradnju (mogu nazvati ili doći bez najave). Dio roditelja koji je želio, komunicirao je preko elektroničke pošte (zbog mojeg bolovanja roditeljima je ponuđeno da me mogu kontaktirati i na bolovanju putem elektroničke pošte).

Pri popuštanju epidemioloških mjera roditelji su redovito pozivani na individualne razgovore, ali se poštivalo njihovo radno vrijeme i preferirani način komunikacije ( e pošta ili telefonski).

Krajem prosinca uvela sam aplikaciju Class Dojo putem koje su se roditelji prijavili dobivenim QR kodom u individualni račun djeteta i dobivali materijale, upute i snimke za rad kod kuće te su imali mogućnost direktnog slanja poruka logopetkinji.

Krajem godine provedena je anketa o zadovoljstvu roditelja logopedskom terapijom u vrtiću. Većina roditelja je zadovoljna kvalitetom terapije i suradnje, a ističu želju za većim brojem terapijskih sati.

# SURADNJA S ODGOJITELJIMA

*Cilj: pomoć u planiranju stručnoga rada radi stimulacije dječjeg jezično-govornog razvoja, prevencija jezično-govornih poremećaja; razvijanje sposobnosti prepoznavanja i osvješćivanja jezično-govornih poremećaja; pomoć u planiranju rada pripreme djece za školu*

*Vrijeme realizacije: rujan – kolovoz*

# Realizirane zadaće iz suradnje s odgojiteljima:

* Razmjena informacija o jezično-govornom statusu sve djece u odgojnoj skupini, rezultatima probira, procjene i dijagnostike, funkcioniranju sve djece u odgojnoj skupini, poželjnim odgojnim postupcima prema djetetu s određenom vrstom poremećaja;
* Dogovaranje, planiranje i stvaranje uvjeta za provođenje probira, procjene i dijagnostike s djecom, informiranje roditelja i realizacija logopedskih vježbi;
* Edukacija odgojitelja u cilju jačanja stručne kompetencije u prepoznavanju djece s poremećajima jezično-govorno-glasovne komunikacije;
* U godini pred polazak u školu pojačano informiranje i savjetovanje o radu s djecom – školskim obveznicima u vidu pripreme djece za školu (poticanje razvoja predvještina i sposobnosti važnih za usvajanje vještina čitanja i pisanja);
* Održavanje aktiva, radionica i/ili stručnih predavanja za odgojitelje;
* Upućivanje odgojitelja u stručnu literaturu.

Zaključak:

Za zainteresirane odgojitelje organizirano je predavanje o mucanju.

Odgojiteljima se tijekom godine odgovaralo na sva pitanja vezana uz razvoj djece. Ivana Hren Rožman jedina je tražila individualne konzultacije nakon provedenog probira. Ostali odgojitelji tražili su informacije za vrijeme neposrednog rada koje su im pružene ako su to okolnosti dopuštale, ali nitko od njih nije si zabilježio razmijenjene informacije. Odgojitelji su povremeno pozvani na individualne razgovore te je od njih traženo da sudjeluju u individualnim razgovorima s roditeljima.

U velikom broju terapijskih sati (66 djece u terapiji), velikoj količini materijala koji treba dokumentirati da bi se djeca terapijski pratila i tretirala te velikoj količini informacija koje treba prenijeti roditeljima, najviše pati suradnja s odgojiteljima. Smatram da dio odgovornosti leži i na njima i vidim veliki problem u nedostatku inicijative i motivaciji za suradnjom. Od sljedeće godine planiram uvođenje fiksnih termina savjetovanja u čajnoj kuhinji za vrijeme dok djeca spavaju kako bi im dodatno olakšala pristup konzultacijama. Smatram da odgovornost mora biti podijeljenja i da se ne može nikoga prisiliti na suradnju.

# RAD U STRUČNOM TIMU

*Cilj: dogovoreno i usklađeno djelovanje s ostalim članovima stručnoga tima u svim segmentima odgojno-obrazovnog rada, osobito dijela koji se tiče djece s teškoćama u razvoju, djece s posebnim potrebama, djece s jezično-govornim i glasovnim poteškoćama*

*Vrijeme realizacije: rujan – kolovoz*

# Realizirane zadaće iz suradnje sa stručnim timom:

Suradnja s članovima stručnog tima u cilju jedinstvenog i interdisciplinarnog pristupa prilikom:

* Praćenja odgojno–obrazovnog procesa;
* Zadovoljavanja osnovnih i posebnih potreba djece;
* Razmjene informacija o razvojnom statusu djeteta, rezultatima probira, dijagnostike i terapije;
* Usavršavanja odgojitelja
* Suradnje s roditeljima;
* Individualnog stručnog usavršavanja;
* Organiziranja sastanaka i aktiva stručnog tima i vanjskih suradnika.

Zaključak:

Suradnja sa stručnim timom je bila odlična. Postoji konstantna komunikacija o posebnim potrebama djece i načinima njihovog zadovoljavanja iz aspekta sva tri stručna suradnika. Postoji velika podrška u komunikaciji spram roditelja. Konstantno se promišlja o podizanju kvalitete rada i inkluzivnog okruženja za djecu s posebnim potrebama.

# SURADNJA S RAVNATELJEM

*Cilj: praćenje, uspješna provedba i evaluacija odgojno – obrazovnog procesa u vrtiću*

*Vrijeme realizacije: rujan – kolovoz*

# Realizirane zadaće iz suradnje s ravnateljicom:

* Kontinuirani dogovori oko unapređivanja rada, stručnog usavršavanja odgojitelja, suradnje s roditeljima;
* Sudjelovanje u nabavci didaktike, stručne literature i stručnog dijagnostičko – terapeutskog materijala te potrošnog materijala;

Zaključak:

Suradnja s ravnateljicom je odlična. Po potrebi se provode razgovori s ravnateljicom i članovima stručnog tima o djeci s posebnim potrebama i unapređenju inkluzivne prakse. Ove godine je vrtić potporna organizacija u projektu ˝Logopedska čekaonica˝ te je ravnateljica uključena kao predstavnik organizacije u osiguravanje kvalitete i podrške u provođenju projekta.

# INDIVIDUALNO STRUČNO USAVRŠAVANJE

*Cilj: stjecanje novih znanja iz područja logopedije i srodnih znanosti radi učinkovitijeg preventivnog i rehabilitacijskog rada s djecom, kao i mogućnost primjene novih metoda u direktnom radu*

*Vrijeme realizacije: rujan – kolovoz*

# Realizirano individualno stručno usavršavanje

U ovoj pedagoškoj godini sam se stručno usavršavala:

* Prema Godišnjem planu i programu rada vrtića;
* Prema Katalogu stručnog usavršavanja Agencije za odgoj i obrazovanje;
* Po pozivu Hrvatskog logopedskog društva;
* Po pozivu Podružnice Hrvatskog logopedskog društva Krapinsko-zagorske županije;
* Po pozivu Sekcije predškolskih logopeda;
* Po pozivu Edukacijsko-rehabilitacijskog fakulteta;
* Po pozivu Ustanova i Udruga koje se bave istom ili sličnom problematikom;
* Prema potrebama struke;
* Promicanje rada iz područja logopedije: stručnog, znanstvenog, primjera iz prakse;
* Predavanja i radionice iz područja logopedije za odgojitelje, stručne suradnike, roditelje;
* Praćenje i proučavanje stručne literature iz logopedije i srodnih znanosti;
* Vođenje evidencije o permanentnom stručnom usavršavanje (program stručnog usavršavanja).
* Glavne teme usavršavanja: Floor Time, digitalni alati u obrazovanju, terapijski postupci (mucanje, jezične teškoće, vizualna podrška)

Zaključak:

Ove godine sam izuzetno zadovoljna svojim stručnim usavršavanje. Dio vremena koje sam provela na bolovanju iskoristila sam za uvođenje digitalne platforme Class Dojo, stručno usavršavanje na razne teme te pisanje projekta ˝Logopedska čekaonica˝. Sve to je od mene tražilo veliki broj sati educiranja istražujući inozemnu literaturu i video predavanja dostupna na internetu.

Imam ukupno 142 sata stručnog usavršavanja iako nisam bilježila svu stručnu literaturu koju sam pročitala ove godine.

Znanja o pisanju projekta iskoristila sam i uspješno prijavila projekt ˝Logopedska čekaonica˝ na Europske fondove solidranosti. Projekt je ostvario treće mjesto u poretku, najveći broj odobrenih sredstava i 92/100 bodova. Projektom će se pokrenuti digitalni sustav vježbi za djecu na logopedskim listama čekanja, ali i opremiti kabinet u DV Bubamara (didaktikom i dijagnostičkim testom)

Digitalna znanja sam iskoristila u prijelazu na Class Dojo sustav i izradu edukativnih i terapijskih digitalnih materijala. Na tome će biti naglasak i sljedeće pedagoške godine.

Trening za mentore iskoristit ću za bolju suradnju i edukaciju roditelja i odgojitelja.

# OSTALI POSLOVI

*Cilj: praćenje, uspješna provedba i evaluacija odgojno – obrazovnog procesa u vrtiću*

*Vrijeme realizacije: rujan – kolovoz*

**Realizirani poslovi:**

* Poslovi planiranja i valorizacije rada (izrada Godišnjeg plana i programa rada logopeda, Godišnjeg izvještaja o radu logopeda, vođenje evidencije o dnevnoj realizaciji poslova kroz dnevnik rada, izrada tromjesečnih realizacija plana i programa);
* Sastanci i aktivi stručnog tima i Odgajateljska vijeća;
* Sastanci Upravnog vijeća (zamjenica ravnatelja, zamjenica predsjednika upravnog vijeća, predstavnik zaposlenika u UV);
* Suradnja s tajništvom i tehničkim osobljem;
* Izrada didaktičkog materijala u dijagnostičke i terapijske svrhe;
* Izrada Pravilnika za zaštitu dostojanstva radnika, rad u funkciji Povjerenika, edukacija odgojitelja o mjerama zaštite dostojanstva i prevenciji diskriminacije;
* Mentorstvo studentici na studentskoj praksi - studentica završne godine logopedije provela je deset sati studentske prakse u našem kabinetu;
* Uključivanje volonterke - studentica prve godine logopedije volontirala je 20 sati u logopedskom kabinetu, sudjelovala je na radionici lutaka i pomagala u izradi didaktičkog materijala;
* Ostali poslovi i zadaće koji nisu u opisu poslova, a potrebno ih je izvršiti po nalogu ravnatelja.

# POVEZIVANJE I SURADNJA S DRUŠTVENOM SREDINOM

*Cilj: suradnja s ustanovama i stručnjacima bitnim za dijagnostiku i rehabilitaciju djece s govorno-jezičnim i glasovnim poteškoćama, djece s posebnim potrebama i teškoćama u razvoju*

*Vrijeme realizacije: rujan – kolovoz*

**Realizirane zadaće:**

* Suradnja s osnovnom školom;
* Suradnja s drugim predškolskim ustanovama s područja Krapinsko-zagorske županije i Zagrebačke županije u svrhu razmjene korisnih informacija iz prakse;
* Suradnja sa ustanovama u kojima djeca idu na timsku obradu i tretman (OB Zabok, SUVAG Zagreb, Dječja bolnica Klaićeva, Bolnica za mentalno zdravlje djece i mladeži, Kukuljevićeva, itd.);
* Suradnja sa strukovnim organizacijama radi stručnog usavršavanja logopeda ( HLD, Podružnica HLD-a KZŽ, Sekcija predškolskih logopeda, Agencija za odgoj i obrazovanje, Županijsko stručno vijeće, ERF u Zagrebu, itd.);
* Suradnja s DND Sisak - provedba projekta B.E.L.L.A. - djelatnicima našeg dječjeg vrtića omogućene su besplatne edukacije iz primjene digitalnih alata u obrazovanju te radionica za izradu lutaka s djecom u našem vrtiću.
* Suradnja s Udrugom MOBING u izradi Pravilnika za zaštitu dostojanstva radnika i mjerama prevencije diskriminacije;
* Suradnja s Agencijom za zaštitu osobnih podataka u formiranju Privole i Izjave koja definira korištenje osobnih podataka djeteta i roditelja u funkciji logopedske terapije te daje dodatan legitimitet postupcima logopeda u okviru njegove djelatnosti.

# OSTVARENJE PLANA RAVNATELJA

Plan rada ravnatelja za odgojno – obrazovnu godinu 2021./2022. je realiziran.

Rad se temeljio na bitnim zadaćama iz Godišnjeg plana rada kao i određenim potrebama u odgojno – obrazovnom procesu tijekom godine.

* Izrada i predlaganje plana i programa rada Dječjeg vrtića Bubamara i Kurikula Dječjeg vrtića Bubamara
* Izrada plana rada ravnateljice
* Planiranje i organiziranje sjednica Odgojiteljskog vijeća
* Planiranje stručnog usavršavanja u suradnji s odgojiteljima i stručnim suradnicima
* Uvođenje odgojitelja pripravnika u rad (izrada Programa stažiranja, sudjelovanje na oglednim aktivnostima i valorizacijama, upoznavanje pripravnika s zakonskim odredbama, briga o stručnom usavršavanju pripravnika, pisanje PO2 obrasca, prijava pripravnika na stručni ispit)
* Organiziranje rada u novoj odgojno – obrazovnoj godini
* Vođenje brige oko provođenja mjera zbog epidemije virusa COVID 19
* Organiziranje obilježavanja važnih datuma
* Praćenje ostvarivanja Plana i programa te postavljenih ciljeva kao i suradnje s roditeljima i drugim vanjskim čimbenicima
* Praćenje izostanaka djece
* Sklapanje ugovora s korisnicima usluga Dječjeg vrtića Bubamara
* Sklapanje ugovora o radu
* Sklapanje ugovora s dobavljačima i Osiguranjem
* Vođenje kadrovske evidencije
* Izrada plana korištenja godišnjih odmora
* Organiziranje zamjena za bolovanja
* Praćenje primjene zakona, pravilnika i naputaka Ministarstva znanosti, obrazovanja i sporta te Ministarstva zdravstva
* Suradnja s Uredom državne uprave KZŽ
* Redovito sudjelovanje na sastancima Tima za prevenciju i borbu protiv nasilja i drugih ugroza u Policijskoj postaji Donja Stubica jednom mjesečno kroz cijelu godinu
* Vođenje evidencije o radnicima i radnom vremenu
* Izrada Financijskog plana vrtića u suradnji s računovotkinjom, praćenje realizacije istog
* Suradnja s Agencijom za odgoj i obrazovanje
* Suradnja s Osnivačem – Gradom Donja Stubica
* Suradnja s Osnovnom školom Donja Stubica i Osnovnom školom Matija Gubec Gornja Stubica
* Suradnja s ravnateljima vrtića u KZŽ
* Suradnja s Domom zdravlja (DonjaStubica, Oroslavje)
* Rad u Upravnomvijeću te provođenje njihovih odluka
* Izrada prijedloga pravilnika
* Osiguravanje i organiziranje prostora odnosno poticajne sredine u kojoj će djeca zadovoljiti svoje potrebe
* Neprekidan rad na unapređenju kvalitete uz međusobno povjerenje, uvažavanje i podjelu odgovornosti
* Rad na uspostavljanju povjerenja i bliskosti s odgajateljima, ostalim osobljem vrtića, roditeljima i djecom
* Dogovori s odgojiteljima o načinima unapređivanja suradnje s roditeljima
* Pomoć odgojiteljima u prepoznavanju individualnih potreba djece i iznalaženju načina zadovoljavanja istih
* Kreiranje uvjeta u kojima nema prisile, poticanje djece i odraslih na samoprocjenu vlastitog rada i učinka
* Osiguravanje materijalnih uvjeta za rad
* Poticanje i provođenje projekata,
* Timsko planiranje, podjela zadataka i praćenje realizacije
* Poticanje na profesionalnost u ophođenju s korisnicima usluga
* Isticanje uspjeha, ali i ukazivanje na greške
* Poticanje djelatnika na stručno usavršavanje te cjeloživotno učenje
* Podizanje kvalitete življenja djece i odraslih u vrtiću
* Organiziranje i kontrola izvršenja radova na održavanju vrtića i okoliša
* Suradnja sa širom društvenom zajednicom, osobito na prikupljanju donacija
* Promocija vrtića u široj društvenoj zajednici
* Organizacija kazališnih predstava i izleta
* Organizacija aktivnosti za 25. rođendan vrtića
* Suradnja s Šumarijom Donja Stubica, Niskogradnjom Hren, Valovitim papirom Dunapack – upućivanje zamolbi za donacijama

# Stručna usavršavanja

* 16. 9. 2021. - predavanje „Priča o roditeljstvu“ sociologa Brune Šimleše u DV Bubamara
* 24. 9. 2021. - predavanje „Priča o tantrumima“ psihologa i psihoterapeuta Damira Oštarčevića u DV Bubamara
* 9. 12. 2021. – Međužupanijski stručni skup na mreži za ravnatelje predškolskih ustanova na temu „Podrška ravnatelja kroz faze razvoja kolektiva“
* 17. 2. 2022. – Stručni skup za ravnatelje na mreži na temu „Vrednovanje refleksivne prakse iz uloge ravnatelja u predškolskoj ustanovi“
* 11. 3. 2022. – webinar za ravnatelje i tajnike vrtića u organizaciji Obrta za poslovno savjetovanje Koncepting, teme: Zasnivanje radnog odnosa u dječjem vrtiću, Prestanak radnog odnosa u dječjem vrtiću, Upravno vijeće u dječjem vrtiću, Uredsko poslovanje u 2022. godini, Zaštita osobnih podataka u dječjem vrtiću
* 15. 3. 2022. – predavanje Nade Žanko, voditeljice psihološkog savjetovališta Vadana u Dječjem vrtiću Cvrkutić, Oroslavje na temu „Kako voditi kolektiv u fazama umora i nesigurnosti“
* 23. – 25. 3. 2022. – državni stručni skup za ravnatelje predškolskih ustanova u Vodicama na temu „Upravljanje promjenama i pozitivnim ishodima komunikacije iz uloge ravnatelja“
* 31. 3. 2022. – radionica psihologinje i Gestalt psihoterapeutkinje Marine Sviben Družinec u Dječjem vrtiću Bubamara na temu „Stres“
* 15. 4. 2022. – webinar „Zakon u vrtiću“ u organizaciji Eduka savjeta, teme: Konačni prijedlog Zakona o predškolskom odgoju i obrazovanju, Zakon o radu u vrtiću povezan sa Zakonom o predškolskom odgoju, Evidencije o radnom vremenu i radnicima u vrtiću, Upisi u vrtić, Program zdravstvene zaštite djece, higijene i pravilne prehrane djece u dječjim vrtićima
* 27. 4. 2022. – motivacijski stručni skup u organizaciji Hrvatske radiotelevizije i grada Krapine pod pokroviteljstvom Krapinsko – zagorske županije u Pučkom otvorenom učilištu u Krapini na temu Uređenje vrtova u odgojno – obrazovnim ustanovama Krapinsko – zagorske županije“
* 4. 5. 2022. – radionice u Dječjem vrtiću Maslačak u Krapinskim Toplicama, teme: Priroda – najbolji učitelj, Boravak na zraku kao resurs zaštite psihofizičkog zdravlja i učenja u prirodi, Integrirani poludnevni program ranog učenja engleskog jezika – od ideje do realizacije uz prikaze prakse
* 8. – 9. 6. 2022. – državni stručni skup za ravnatelje predškolskih ustanova na mreži na temu „Timsko razmatranje najboljeg interesa djece s posebnim potrebama i podrška njihovim obiteljima iz uloge ravnatelja“
* 1. 7. 2022. – webinar Zakon u vrtiću u organizaciji Eduka savjeta, teme: Zakon o predškolskom odgoju i obrazovanju – izmjene i dopune 2022., Pripravnici i napredovanja u dječjem vrtiću po novim izmjenama Zakona, Ravnatelj po novim izmjenama i dopunama Zakona, Upravno vijeće u vrtiću po novim izmjenama Zakona, Opći akti u vrtiću – NOVO – usklađenje sa zakonom o izmjenama i dopunama Zakona o predškolskom odgoju i obrazovanju
* 15. 7. 2022. - webinar Zakon u vrtiću u organizaciji Eduka savjeta, teme: Što donose izmjene Zakona o radu u ustanovi, Ugovor o radu i ugovor o djelu u ustanovi, Zakon o uvođenju eura u ustanovi, Odmori i dopusti u ustanovi, Zakon o zaštiti prijavitelja nepravilnosti – NOVO – obveze ustanova po tom zakonu i rok usklađenja, Radno vrijeme u ustanovi, Temeljni kolektivni ugovor za javne službe - NOVO

Pedagoška godina 2021./2022. protekla je u ostvarivanju zakonitosti poslovanja vrtića, podizanju kvalitete organizacijskog, materijalnog i stručnog konteksta rada ustanove.

# FINANCIRANJE

Rad dječjeg vrtića financira se iz:

* Proračuna Grada Donja Stubica
* Iz proračuna Općine Gornja Stubica
* Iz državnog proračuna
* Sudjelovanjem roditelja (korisnika usluge) u financiranju ekonomske cijene programa koji se ostvaruje u vrtiću.

Iz proračuna Grada Donja Stubica, odnosno Grada/Općina sukladno mjestu prebivališta roditelja, većim su dijelom sufinancirane plaće djelatnika.

Iz proračuna Ministarstva znanosti i obrazovanja sufinanciran je program predškole te se sufinanciraju djeca s teškoćama koja su integrirana u redovni program Vrtića. Ova se sredstva strogo namjenski troše za nabavku didaktičkih sredstava, stručne literature, stručna usavršavanja i ostale potrebe koje pridonose provedbi programa.

Iz roditeljskih uplata podmirivani su materijalni troškovi, tekuće i investicijsko održavanje te nabavka opreme te manjim dijelom plaće djelatnika.

Odlukom Gradskog vijeća Grada Donja Stubica ekonomska cijena usluga u Dječjem vrtiću Bubamara od 1. 5. 2013. godine iznosila je 1.760,00 kuna. S početkom nove kalendarske godine, od 1. 1. 2021. godine ekonomska cijena vrtića iznosila je 2.000,00 kuna. S obzirom da ni to nije bilo dovoljno za pokrivanje svih troškova vrtića, od 1. 11. 2021. godine ekonomska cijena se ponovno povećava te sada iznosi 2.250,00 kn.

U ustanovi pored djece s područja grada Donja Stubica borave i djeca s područja općine Gornja Stubica. Djeca iz navedene općine primaju se u ustanovu uz pismenu potvrdu o sufinanciranju njihovog boravka u ustanovi. S obzirom na otvaranje novog vrtića u Općini Gornja Stubica, troje djece s tog područja se s 1. 11. 2021. godine ispisuje iz Dječjeg vrtića Bubamara i odlazi u novoizgrađeni Dječji vrtić Jurek u Gornjoj Stubici. Tako u Dječjem vrtiću Bubamara ostaje samo jedno dijete s područja Općine Gornja Stubica koje je školski obveznik te se s završetkom programa predškole ispisuje iz vrtića. Time u Dječjem vrtiću Bubamara ostaju samo djeca s područja Grada Donja Stubica. Grad Donja Stubica, osnivač i vlasnik Dječjeg vrtića sukladno odluci sa 33. sjednice Gradskog vijeća sufinancira boravak djece sa svojeg područja u ustanovi s 60 % ekonomske cijene programa, kao i povlastice roditelja: – 20 % za drugo dijete, 20 %samohrani roditelj, 20 % za dijete iz obitelji s 4 i više malodobne djece, a za dijete invalida Domovinskog rata za utvrđeni postotak invaliditeta roditelja. Općina Gornja Stubica sufinancira boravak djece u ustanovi sa 50% ekonomske cijene programa, kao i povlastice roditelja od 70 % ekonomske cijene programa za drugo dijete koje boravi u ustanovi. Kroz cijelu godinu vodilo se računa o priljevu sredstava na račun vrtića od strane roditelja i rješavanje uplata (neplaćanje računa). Većina roditelja svoje obveze podmiruje u zadanom roku.

08.12.2021. godine izvršena je uplata iz državnog proračuna u iznosu od =592.188,13 kuna u svrhu sufinanciranja provedbe EU projekta „Rekonstrukcija i dogradnja Dječjeg vrtića Bubamara Donja Stubica“.

Višak prihoda poslovanja u iznosu od 592.188,13 kuna koristiti će se za:

* instalaciju plina i ventilacije u kuhinji Dječjeg vrtića Bubamara
* instalaciju električnih vodova u kuhinji Dječjeg vrtića
* instalaciju internetske mreže u svim sobama dnevnog boravka, dvorane i svih ureda
* sanaciju kupaone mlađe jasličke odgojno-obrazovne skupine
* nabavu informatičke opreme za ured ravnateljice i stručnih suradnika
* dopuna programskog paketa za poslovanje Dječjeg vrtića
* ustrojavanje programa za uredsko poslovanje
* nabava garderobnih ormara za odgojitelje i spremačice

Velika zahvala gradonačelniku Grada Donja Stubica Nikoli Gospočiću na razumijevanju, pomoći i financijskoj potpori. Zahvala članovima Upravnog vijeća i predsjedniku Upravnog vijeća Nikoli Boromisi na lijepoj suradnji i radu za dobrobit vrtića. Izvještaj pripremila ravnateljica, Snježana Benko u suradnji sa stručnim suradnicama psihologinjom i logopetkinjom, zdravstvenim voditeljem i odgojiteljicama vrtića.

Na temelju članka 8. Pravilnika o obrascima i sadržaju pedagoške dokumentacije i evidencije

o djeci u dječjem vrtiću (Narodne novine 83/01) Odgojiteljsko vijeće Dječjeg vrtića

Bubamara Donja Stubica na sjednici 30. kolovoza 2022. donijelo je Godišnje izvješće o radu

Dječjeg vrtića Bubamara za odgojno-obrazovnu 2021./2022. godinu.

Godišnji izvještaj o radu za odgojno-obrazovnu 2021./2022. godinu usvojen je na sjednici

Upravnog vijeća Dječjeg vrtića Bubamara, održanoj dana 12. rujna 2022. godine i objavljen

je na Oglasnim pločama 13. rujna 2022. godine.

Donja Stubica, 31.08. 2022.

KLASA: 601-02/22-02-11

URBROJ: 2113/03-01-22-01-1

Ravnateljica:

Snježana Benko